cyanic-selkie/wikianc huggingface dataset:
গুৰুপ্ৰসাদ দাস
কৰ্মজীৱন আৰু বিবাহ
১৯৩১ চনত তেওঁ ভাৰতলৈ উভতি আহি পূৱ ভাৰতৰ ৰেলসেৱা বিভাগত উচ্চপদবীৰ চাকৰীত যোগ দিয়ে। কেইবছৰমান পাছত তেওঁ বাৰ্মা তেল কোম্পানীত যোগ দিয়ে। ১৯৩২ চনত তেওঁ চঞ্চলা ৰাহাৰ লগত বিবাহ পাশত আবদ্ধ হয়। তাৰ পাছত তেওঁক ভাৰত চৰকাৰে কাণপুৰত থকা অস্ত্ৰভাণ্ডাৰৰ পৰিচালক হিচাপে নিযুক্তি প্ৰদান কৰে। সেই সময়ত তেওঁক সামৰিক বিভাগৰ পৰা “কৰ্ণেল” উপাধি প্ৰদান কৰিছিল। অৱসৰৰ পাছত কেইবাটাও কোম্পানীৰ সঞ্চালক হিচাপে কাৰ্যনিৰ্বাহ কৰে। কলিকতাতে নিগাজীকৈ বাস কৰিছিল।
মৃত্যু
এইগৰাকী অসম সন্তানে ১৯৮২ চনত পত্নীৰ লগতে দুই পুত্ৰ বাসুদেৱ আৰু ৰণদেৱক এৰি পৰলোকলৈ গতি কৰে।
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:অসমৰ বিজ্ঞানী
অসম বিধানসভাৰ সমষ্টিসমূহৰ তালিকা
অসম বিধানসভাৰ আৰম্ভণি হোৱাৰ সময়ত ১৯৩৭ চনৰ ৭ এপ্ৰিল তাৰিখে মুঠ ১০৮টা সমষ্টি আছিল। ১৯৫৭ চনত সমষ্টিৰ সংখ্যা ১০৫ খনলৈ হ্ৰাস কৰা হৈছিল। বিধানসভা সমষ্টিৰ সংখ্যা ১৯৬২ চনত ১১৪খন আৰু ১৯৭২ চনত ১২৬ খনলৈ বৃদ্ধি কৰা হ'ল। ১৯৭৬ চনৰ পৰা ইয়াৰে ৮টা সমষ্টি অনুসূচীত জাতি প্ৰাৰ্থীৰ আৰু ১৬টা সমষ্টি অনুসূচীত জনজাতি প্ৰাৰ্থীৰ বাবে সংৰক্ষিত।
সমষ্টিসমূহৰ তালিকা (১৯৭৬ চনৰ পৰা)
তলত অসম বিধানসভাৰ সমষ্টি সমূহৰ তালিকাখন দিয়া হ'ল। এই তালিকাখন ১৯৭৬ চনত গ্ৰহণ কৰা তালিকাখনৰ ওপৰত ভিত্তি কৰি প্ৰস্তুত কৰা হৈছে:
বাহ্যিক সংযোগ
শ্ৰেণী:অসমৰ ৰাজনীতি শ্ৰেণী:অসম চৰকাৰ শ্ৰেণী:অসম সম্পৰ্কীয় তালিকা
ধৃতিৰাজ
ধৃতৰাজ (Bar-headed Goose, বৈজ্ঞানিক নাম-Anser indicus) এবিধ জলচৰ হাঁহৰ প্ৰজাতি। ইহঁতে মধ্য এছিয়াৰ পৰ্বতীয় হ্ৰদসমূহত সহস্ৰ লগ হৈ কলনীত প্ৰজনন কৰে আৰু দক্ষিণ এছিয়ালৈ পৰিভ্ৰমণ কৰে। ইহঁতে মাটিত বাহ সাজে আৰু তিনিৰ পৰা আঠটাকৈ কণী পাৰে।
বিৱৰণ
ধৃতৰাজ চৰাইৰ বৰণ শেঁতা মুগা আৰু ইয়াৰ মূৰত থকা কলা আঁচ দুডালে ইয়াক অন্য হাঁহৰ প্ৰজাতিসমূহৰ পৰা সহজে পৃথক কৰে। তদুপৰি একে গোত্ৰৰ অন্য হাঁহৰ প্ৰজাতিতকৈ ই যথেষ্ট শেঁতা বৰণৰ হয়। ইয়াৰ দেহৰ দৈৰ্ঘ্য সাধৰণতে ৭১-৭৬ ছে: মি: আৰু ওজন ১.৮ কি: গ্ৰা: ৰ পৰা ৩.২ কি: গ্ৰা: পৰ্যন্ত হয়।
বাসস্থান
গ্ৰীষ্মকালত ধৃতৰাজৰ বাসস্থান হ'ল সাগৰ পৃষ্ঠৰ পৰা সৰ্বোচ্চ স্থানত থকা হ্ৰদ বা পুখুৰী সমূহ। ইয়াত এই চৰাই সমূহে চুটি ঘাঁহনিত চৰি ফুৰে। ই দক্ষিণৰ তিব্বত, কাজাখাস্তান, মংগোলীয়া আৰু ৰাছিয়াৰ পৰা পৰিভ্ৰমণ কৰে বুলি জনা যায়। ই্য়াক বিভিন্ন খেতি-পথাৰত সাধাৰণতে দেখা পোৱা যায়।
আচৰণ
ধৃতৰাজ বিশ্বৰ আটাইতকৈ দীঘলীয়াকৈ আৰু সৰ্বোচ্চ উচ্চতাত পৰিভ্ৰমণ কৰা চৰাই সমূহৰ মাজৰ এটা প্ৰজাতি। ইয়াক পৃথিৱীৰ পঞ্চম উচ্চ পৰ্বত শৃংগ মাকালুৰ ওপৰেদি উৰাৰ প্ৰমাণ পোৱা গৈছে আৰু কোনো কোনোৰ মতে মাউণ্ট এভাৰেষ্টতো ইয়াক দেখাৰ নজিৰ আছে এই চৰাইবিধে দক্ষিণ এছিয়াৰ অসমৰ পৰা তামিলনাডু জুৰি থকা অঞ্চল সমূহত শীতকালতো কটোৱাৰ উদেশ্যে হিমালয়ৰ ওপৰেদি পৰিভ্ৰমণ কৰে।
ই তিব্বতত বাহ সাজি প্ৰজনন কৰে বুলি জনা যায়।
বাহ্যিক সংযোগ
শ্ৰেণী:হাঁহ শ্ৰেণী:জীৱবিজ্ঞান
ঘৰ বতাহী
ঘৰ বতাহী (House Swift, বৈজ্ঞানিক নাম-Apus nipalensis) 'Apodidae' পৰিয়ালৰ এবিধ সৰু আকাৰৰ চৰাইৰ প্ৰজাতি।
বিতৰণ
এই চৰাইবিধ ঘাইকৈ দক্ষিণ-পূব এছিয়াত বিস্তৃত হৈ আছে।
বাসস্থান
ঘৰ বতাহী চৰায়ে সাধাৰণতে মুকলি অঞ্চলত চৰিবলৈ পছন্দ কৰে।
আচৰণ
এই চৰাইবিধে জাকপাতি খাদ্যৰ সন্ধান কৰে আৰু হুলস্থূলীয়াও হোৱা দেখা যায়। ঘৰ বতাহী চৰায়ে সৰহভাগ সময় আকাশত উৰিয়ে কটায়। কেৱল নিশাৰ ভাগতহে জিৰণী ল'বলৈ তললৈ নামি আহে। আনকি উৰন্ত অৱস্থাতে ইহঁতে চিকাৰো কৰে আৰু পানীও খাব পাৰে।
খাদ্য
ঘৰ বতাহী চৰায়ে উৰি ফুৰা পোক-পতংগ চিকাৰ কৰে। বিশেষকৈ উৰিব পৰা পোক যেনে উঁই পোক, মাখি আদি খাই ইহঁত জীয়াই থাকে।
প্ৰজনন
এই চৰাইবিধে জাকপাতি বাস কৰে আৰু ওচৰা-ওচৰিকৈ বাহ সাজে। সাধৰণতে থিয় গঁড়াত এই চৱাইবিধে বাহ সাঁজে। এবাৰত প্ৰায় ২-৩ টাকৈ কণী পাৰি পোৱালি জগায়।
বাহ্যিক সংযোগ
শ্ৰেণী:বতাহী শ্ৰেণী:জীৱবিজ্ঞান
সুকীয়া
সুকীয়া হৈছে এলজিবিটি (LGBT) অৰ্থাৎ সমকামী নাৰী, সমকামী পুৰুষ, উভকামী আৰু ৰূপান্তৰকামী ব্যক্তিসকলৰ অধিকাৰৰ বাবে কাম কৰা বেচৰকাৰী প্ৰতিষ্ঠান। ইয়াৰ মুখ্য কাৰ্যালয় অসমৰ গুৱাহাটীত অৱস্থিত। ই অসম তথা সমগ্ৰ উত্তৰপূৰ্বাঞ্চলৰ একমাত্ৰ তথা প্ৰথম এনে ধৰণৰ প্ৰতিষ্ঠান।
ইতিহাস
২০১৩ চনৰ ১১ ডিচেম্বৰ তাৰিখে ভাৰতৰ উচ্চতম ন্যায়ালয়ে ভাৰতীয় দণ্ডবিধি আইনৰ ৩৭৭ ধাৰা পুনৰ বৈধ বুলি ঘোষণা কৰিছিল। এই আইন খনে সমকামৰ ঘটনাক অবৈধ আৰু আইন মতে দণ্ডনীয় অপৰাধ বুলি স্বীকৃতি দিয়ে। সেয়ে এই আইনৰ বিৰোধিতা কৰি গোটেই বিশ্বতে প্ৰতিবাদ কৰা হৈছিল। ১৫ ডিচেম্বৰত গোটেই বিশ্বৰ বিভিন্ন চহৰত এক গোলকীয় অভিবৰ্তনৰ আয়োজন কৰা হৈছিল। সেই সময়তে গুৱাহাটীৰ মানুহে, সাধাৰণতে যুৱক-যুৱতীয়ে এই অভিবৰ্তনত আগ ভাগ লৈছিল। গুৱাহাটীত এলজিবিটিৰ অধিকাৰৰ বাবে আয়োজিত ইয়ে আছিল প্ৰতিবাদ। সেই ব্যক্তিসমূহে তাৰপিছত ২০১৪ চনৰ ৯ ফেব্ৰুৱাৰী তাৰিখে গুৱাহাটীত উত্তৰপূৰ্বাঞ্চত পোন প্ৰথম বাৰৰ বাবে এলজিবিটিৰ গৌৰৱ যাত্ৰা আয়োজন কৰিছিল।  সফলতাৰে এই গৌৰৱ যাত্ৰা আয়োজন কৰাৰ পিছত এলজিবিটিৰ অধিকাৰৰ বাবে সক্ৰিয় ভাবে কাম কৰিবলৈ তেওঁলোকে "সুকীয়া"ৰ জন্ম দিয়ে।
কাৰ্যসমূহ
গঠনহোৱাৰ কিছুদিন পিছতেই সুকীয়ায়ে ২০১৪ চনৰ ৮ৰ পৰা ১০ আগষ্টলৈ এলজিবিটি চলচ্চিত্ৰ মহোৎসৱৰ আয়োজন কৰিছিল। প্ৰথমে ই কলকাতাৰ এলজিবিটি চলচ্চিত্ৰ মহোৎসৱৰ ভ্ৰাম্যমাণ ৰূপ আছিল। ইয়াত ১০ খন বোলছবি আৰু দুখন চুটি ছবি প্ৰদৰ্শিত হৈছিল।
ইয়াৰ লগতে সুকীয়ায়ে বিভিন্ন বিদ্যালয়, মহাবিদ্যালয়তো জনসচেতনতা মূলক ছবি প্ৰদৰ্শিত কৰে। পিছলৈ সুকীয়াৰ প্ৰতিনিধিত্বকাৰী দল এটা ছুইডেনত অনুষ্ঠিত এক ৰামধেনু নেতৃত্ব প্ৰকল্পত অংশগ্ৰহণ কৰিবলৈ সুবিধা পায়। এলজিবিটি সম্পৰ্কীয় এই প্ৰকল্প ছুইডেন আৰু আমেৰিকা যুক্তৰাষ্ট্ৰৰ যুটীয়া সহযোগত অনুষ্ঠিত হৈছিল।
সুকীয়ায়ে ১৫ ফেব্ৰুৱাৰী, ২০১৫ তাৰিখে উত্তৰ পূব গৌৰৱ যাত্ৰা অনুষ্ঠিত কৰিছিল। ইয়াত উত্তৰ পূব ভাৰতৰ ৮ খন ৰাজ্যৰ প্ৰতিনিধি সকলে অংশগ্ৰহণ কৰিছিল।
২০১৫ চনৰ জুলাই মাহৰ পৰা সুকীয়ায়ে "ফৰবিডেন-এক সুকীয়া দৃষ্টান্ত" ("The Forbidden: ek xukia dristanto") নামেৰে প্ৰথম এলজিবিটি সম্পৰ্কীয় বহুভাষিক আলোচনী প্ৰকাশ কৰে। বৰ্তমানলৈকে ইয়াৰ তিনিটা সংখ্যা প্ৰকাশ হৈছে।
বাহ্যিক সংযোগ
শ্ৰেণী:অব্যৱসায়িক সংস্থা শ্ৰেণী:এলজিবিটি
ভাত কেৰেলা
ভাত কেৰেলা হৈছে এবিধ একবৰ্ষী, আৰোহী লতা। ইয়াৰ বৈজ্ঞানিক নাম— Momordica dioica.
আকাৰ
ভাতকেৰেলা গছৰ পাতবোৰ প্ৰায় ১০ৰ পৰা ১২ ছেঃমিঃ পৰ্যন্ত দীঘল আৰু সমানে বহল। ডিম্বকাৰ। কেৰেলাবোৰ সাধাৰণতে ৫ খলপীয়া আৰু নিমজ বা কিছু নোমাল। পুষ্পবোৰ ভিন্নবাসী হয়। প্ৰায় ৪-৫টা মান পাহি থকা ফুলেবাৰ ৫ ছেঃ মিঃ দীঘল হয়। ফুলবোৰৰ ৰং বগা বা সামান্য হালধীয়া আৰু তিনটা মান কলা ফোট থাকে। ভাতকেৰেলাৰ ফলবোৰ ১০-১২ ছেঃ মিঃ মান ডাঙৰ হয়। ইয়াৰ গোটেই গাটো অসংখ্য কোমল কাঁইট হয়। কেঁচা অৱস্থাত দেখিবলৈ সেউজীয়া আৰু পকিলে ৰঙা আৰু ৰসাল হয়। ভিতৰভাগ অসংখ্য বীজৰে ভৰা।
আবাস
শ্ৰেণী:লতা শ্ৰেণী:পাচলি
অসমৰ মাজেদি যোৱা ৰাষ্ট্ৰীয় ঘাই পথ সমূহ
শ্ৰেণী:অসমৰ ৰাষ্ট্ৰীয় ঘাইপথসমূহ
অখিল ভাৰতীয় আয়ুৰ্বিজ্ঞান প্ৰতিষ্ঠান, গুৱাহাটী
অখিল ভাৰতীয় আয়ুৰ্বিজ্ঞান প্ৰতিষ্ঠান, গুৱাহাটী বা চমুকৈ এইম্‌ছ গুৱাহাটী অসমৰ কামৰূপ জিলাৰ চাংচাৰিত অৱস্থিত এখন ৰাজহুৱা চিকিৎসা প্ৰতিষ্ঠান। ২০১৭ চনৰ ২৬ মে’ তাৰিখে ভাৰতৰ প্ৰধানমন্ত্ৰী নৰেন্দ্ৰ মোদীয়ে ইয়াৰ আধাৰশিলা স্থাপন কৰিছিল। ২০২১ চনৰ ১২ জানুৱাৰী তাৰিখে ভাৰতীয় কেন্দ্ৰীয় স্বাস্থ্যমন্ত্ৰী হৰ্ষ বৰ্ধনে ভিডিঅ’ কন্‌ফাৰেঞ্চৰ যোগেৰে এইম্‌ছ গুৱাহাটীৰ পাঠদানৰ উদ্বোধন কৰে। প্ৰথম পৰ্যায়ত ইয়াত চিকিৎসা-বিজ্ঞানৰ স্নাতক পাঠ্যক্ৰমৰ ৫০খন আসনৰ ব্যৱস্থা আছে। বৰ্তমান ইয়াত ভঙাগড়ত অৱস্থিত গুৱাহাটী চিকিৎসা মহাবিদ্যালয়ৰ অস্থায়ী চৌহদৰ পৰা কাম-কাজ আৰম্ভ কৰা হৈছে। উৰিষ্যাৰ অখিল ভাৰতীয় আয়ুৰ্বিজ্ঞান প্ৰতিষ্ঠান, ভুৱনেশ্বৰ বা চমুকৈ এইম্‌ছ ভুৱনেশ্বৰ হৈছে এইম্‌ছ গুৱাহাটীৰ মেণ্টৰ।
শিক্ষা
২০২১ চনৰ ১২ জানুৱাৰীত তদানীন্তন কেন্দ্ৰীয় স্বাস্থ্য আৰু পৰিয়াল কল্যাণ মন্ত্ৰী ড॰ হৰ্ষ বৰ্ধনে শিক্ষাৰ্থীসকলৰ প্ৰথম দলৰ বাবে শৈক্ষিক কাৰ্যসূচী উদ্বোধন কৰিছিল। ২০২০-২১ শিক্ষাবৰ্ষত কাৰ্যকৰী হোৱা চাৰিখন এইম্‌ছৰ ভিতৰত ৫০গৰাকী এম.বি.বি.এছ. শিক্ষাৰ্থীৰ সৈতে প্ৰতিষ্ঠানখনে শিক্ষাবৰ্ষ আৰম্ভ কৰে।
সেৱাসমূহ
প্ৰতিষ্ঠানটোত ২৫টাতকৈ অধিক বিশেষত্ব আৰু ছুপাৰ-স্পেচিয়েলিটী বিভাগৰ সৈতে বহিৰ্বিভাগৰ সেৱা আৰু ৰোগ-নিৰ্ণয় সেৱাৰ বাহিৰে ৭৫০খন বিছনাযুক্ত চিকিৎসালয় থাকিব। আয়ুষৰ অধীনত সেৱা প্ৰদানৰ বাবে এক পৃথক সুবিধাও উপলব্ধ হ’ব।
তথ্য উৎস
শ্ৰেণী:অসমৰ চিকিৎসালয় শ্ৰেণী:কামৰূপ জিলা শ্ৰেণী:অসমৰ চিকিৎসা মহাবিদ্যালয়
১৯ মে'
বাহ্যিক সংযোগ
শ্ৰেণী:মে' শ্ৰেণী:ইংৰাজী বৰ্ষপঞ্জীৰ দিন
ৰীমা কাগতি
ৰীমা কাগতি (Reema Kagti, পূৰ্বৰ নাম ৰীমা কাকতি) এগৰাকী ভাৰতীয় বোলছবি জগতৰ চলচ্চিত্ৰ পৰিচালক, অভিনেত্ৰী, কাহিনীকাৰ আৰু চিত্ৰনাট্যকাৰ। হনিমুন ট্ৰেভেলছ্ প্ৰাইভেট্ লিমিটেড (Honeymoon Travels Pvt. Ltd.) নামৰ সমালোচকৰ দ্বাৰা প্ৰশংসিত হিন্দী বোলছবিখনৰ জৰিয়তে তেওঁ প্ৰথম ছবি পৰিচালক হিচাপে পদাৰ্পন কৰিছিল।
কেৰিয়াৰ
ৰীমা কাগতিয়ে কেইবাগৰাকী যশস্বী পৰিচালকৰ সৈতে সহকাৰী পৰিচালক হিচাপে কাম কৰিছিল। ফাৰহান আখটাৰৰ দিল চাহতা হেঁই, লক্ষ্য; আশুতোষ গোৱাড়িকাৰৰ লগান; হনী ইৰাণীৰ আৰমান আৰু মীৰা নায়াৰৰ ভেনিটী ফেয়াৰ সেইবোৰৰ ভিতৰত উল্লেখযোগ্য।
প্ৰতিস্থাৰ কালৰে পৰা ৰীমা Excel Entertainment Pvt. Ltd নামৰ প্ৰতিস্থানটোৰ সহযোগী হিচাপে কৰ্মৰত। ৰীমাই ফাৰহান আৰ জয়া আখটাৰক তেওঁলোকৰ সকলো বোলছবি আৰু বাণিজ্যিক চিত্ৰতে আজি পৰ্য্যন্ত সহযোগিতা আগবঢ়াই আহিছে।
বাহ্যিক সংযোগ
শ্ৰেণী:জীৱিত ব্যক্তি শ্ৰেণী:ভাৰতৰ চলচ্চিত্ৰ পৰিচালক‎ শ্ৰেণী:হিন্দী ভাষাৰ চলচ্চিত্ৰ পৰিচালক
ব্ৰজেন বৰা
ব্ৰজেন বৰা (Brajen Borah) অসমৰ এজন প্ৰসিদ্ধ চলচ্চিত্ৰ পৰিচালক, অভিনেতা, নাট্যকাৰ। তেখেতৰ জন্ম হৈছিল শিৱসাগৰত।১৯৮২ চনত সাদৰী নামে অসমীয়া চলচ্চিত্ৰখনৰ যোগেদি তেখেতে চলচ্চিত্ৰ জগতত পদাৰ্পন কৰিছিল। তেখেতে বৰ্তমানলৈ কেইবাখনো অসমীয়া চলচ্চিত্ৰৰ পৰিচালনা আৰু অভিনয় কৰিছে। অভিনেতা হিচাপে তেখেত প্ৰধানকৈ এক্সনধৰ্মী চৰিত্ৰত অভিনয় কৰি আহিছে। চলচ্চিত্ৰত অভিনয় কৰা উপৰিও তেখেত এজন অনাঁতাৰ শিল্পী হিচাপে গুৱাহাটী আৰু ডিব্ৰুগড়ৰ অনাঁতাৰ কেন্দ্ৰত নাটকত কণ্ঠ দিছে। "এটা নতুন পথেৰে" আৰু "কুকুৰনেছীয়া বাঘৰ দৰে" নাটকৰ বাবে "অল ইণ্ডিয়া ৰেডিঅ"ই তেখেতক পুৰস্কৃত কৰিছিল।
পৰিচালিত চলচ্চিত্ৰ
ব্ৰজেন বৰাই পৰিচালনা কৰা চলচ্চিত্ৰসমূহ হৈছে:-
অভিনীত চলচ্চিত্ৰ
ব্ৰজেন বৰাই অভিনয় কৰা চলচ্চিত্ৰসমূহ হৈছে:-
১৬ মে'
দিৱস
শ্ৰেণী:মে' শ্ৰেণী:ইংৰাজী বৰ্ষপঞ্জীৰ দিন
ৰাজকোঁৱৰ (চৰাই)
ৰাজকোঁৱৰ (Black-naped Monarch, বৈজ্ঞানিক নাম-Hypothymis azurea) পেচ্চেৰিফৰামিছ বৰ্গৰ অন্তৰ্ভুক্ত এবিধ সৰু আকাৰৰ চৰাইৰ প্ৰজাতি৷ এই চৰাইবিধৰ মতা আৰু মাইকী চৰাই দেখাত ভিন্ন হয়৷ ঠাইবিশেষে চৰাইবিধৰ দেহৰ বাহ্যিক গঠনৰো কিছু পাৰ্থক্য দেখা পোৱা যায়৷
বিৱৰণ
পূৰ্ণবয়স্ক ৰাজকোঁৱৰ মতা চৰাইৰ দেহৰ দৈৰ্ঘ্য ১৬ ছে:মি: হয়৷ ইয়াৰ দেহৰ বৰণ মূলত: নীলা আৰু পেট অংশ বগা হোৱা দেখা যায়৷ ইয়াৰ মূৰৰ ওপৰৰ অংশ (nape) ক'লা আৰু একেই বৰণৰ ঠেক ক'লা কলাৰ থাকে৷
মাইকী ৰাজকোঁৱৰ চৰাইৰ বৰণ শেঁতা৷ ইয়াৰ দেহত মতা চৰাইটোৰ দৰে ক'লা দাগ নাথাকে৷ মাইকী চৰাইজনীৰ পাখিৰ বৰণ মুগা-মটিয়া হয়৷
টেক্স'নমি
এই চৰাইবিধৰ বহু কেইবিধ উপ-প্ৰজাতি দেখিবলৈ পোৱা যায়৷ ইয়াৰ ভিতৰত দক্ষিণ-পূব এছিয়াত দেখা পোৱা প্ৰধান উপ-প্ৰজাতি কেইবিধ হ'ল-
বিতৰণ
ৰাজকোঁৱৰ চৰায়ে সাধাৰণতে ক্ৰান্তীয় দক্ষিণ এছিয়াৰ ভাৰত, শ্ৰীলংকা, ইণ্ডোনেছিয়া, ফিলিপাইনছ আদি দেশত প্ৰজনন কৰে৷
বাসস্থান
এই চৰাইবিধ ঘাইকৈ ঘন অৰণ্য আৰু অন্যান্য গছ-গছণিৰে পূৰ্ণ অঞ্চলত দেখা পোৱ যায়৷
আচৰণ
ৰাজকোঁৱৰ চৰাইৰ মাত ক্ষিপ্ৰ আৰু ঘপকৈ মতা 'স্ক্ৰিপ' ধৰণৰ৷
খাদ্য
এই চৰাইবিধ ঘাইকৈ পতংগভোজী৷ ইহঁতে সাধাৰণতে উৰন্ত অৱস্থাতে পোক ধৰিব পাৰে৷. ইহঁতে অন্য চৰাইৰ প্ৰজাতিৰ লগত একেলগে জাকপাতিও খাদ্যৰ সন্ধান কৰে বুলি জনা যায়৷
প্ৰজনন
ৰাজকোঁৱৰ চৰায়ে ভাৰতবৰ্ষত মেৰ পৰা জুন মাহলৈকে প্ৰজনন কৰে৷ ইহঁতে এবাৰত ২-৩ টাকৈ কণী পাৰে৷
বাহ্যিক সংযোগ
শ্ৰেণী:শালিকা শ্ৰেণী:জীৱবিজ্ঞান
কৃষ্ণগুৰু আধ্যাত্মিক বিশ্ববিদ্যালয়
ইতিহাস
২০১৭ চনৰ ৩ আগষ্ট তাৰিখে অসমৰ তদানীন্তন মুখ্যমন্ত্ৰী সৰ্বানন্দ সোণোৱালে কৃষ্ণগুৰু আধ্যাত্মিক বিশ্ববিদ্যালয় আনুষ্ঠানিক ভাৱে উদ্বোধন কৰে। কৃষ্ণগুৰু আধ্যাত্মিক বিশ্ববিদ্যালয়ৰ উদ্বোধনী অনুষ্ঠানত বৰ্তমানৰ মুখ্য মন্ত্ৰী ড° হিমন্ত বিশ্ব শৰ্মাও উপস্থিত আছিল। পূৰ্বতে কৃষ্ণগুৰু মহাবিদ্যালয়ৰ অন্তৰ্গত কলা আৰু বাণিজ্য, কৃষ্ণগুৰু বিজ্ঞান আৰু প্ৰযুক্তি মহাবিদ্যালয়ৰ অন্তৰ্গত বিজ্ঞান শাখাৰ স্নাতক মহলা গুৱাহাটী বিশ্ববিদ্যালয়ৰ অধীনত আছিল। বৰ্তমানে এই বিশ্ববিদ্যালয়ৰ অধীনত চলি আছে।
শিক্ষা
অসমীয়া বিভাগ আৰু ৰাজনীতি বিজ্ঞান বিভাগৰ স্নাতকোত্তৰ পাঠ্যক্ৰমৰে আৰম্ভ হোৱা বিশ্ববিদ্যালয়খনত স্নাতকোত্তৰ শাখাত অসমীয়া, ৰাজনীতি বিজ্ঞান, দৰ্শন আৰু শিক্ষা বিভাগৰ উপৰি জি. এন. এম. আৰু বি. এছ. চি. নাৰ্ছিং পাঠ্যক্ৰম আৰম্ভ হৈছে। ফিজিঅ'থেৰাপি, দক্ষতা বিকাশ আদি পাঠ্যক্ৰমৰ উপৰি অসমীয়া আৰু ৰাজনীতি বিজ্ঞান বিভাগত পিএইচডি পাঠ্যক্ৰমো আৰম্ভ কৰা হৈছে।
বাহ্যিক সংযোগ
শ্ৰেণী:অসমৰ বিশ্ববিদ্যালয়সমূহ শ্ৰেণী:বজালী জিলা
কিশ্তৱাড়ী ভাষা
কিশ্তৱাড়ী বা কশ্তৱাড়ী এটি দাৰ্দিক ভাৰতীয়-আৰ্য ভাষা যাৰ কাশ্মিৰী ভাষাৰ সৈতে ভালেমান মিল আছে। চুবুৰীয়া পশ্চিমীয়া পাহাড়ী ভাষাসমূহৰো ভালেমান প্ৰভাৱ এই ভাষাত দেখা যায়। এই ভাষা মুখ্যতঃ ভাৰতৰ জম্মু আৰু কাশ্মীৰৰ কিশ্তৱাড় জিলাত ব্যৱহাৰ কৰা হয়।
বৰ্গীকৰণ
ঐতিহাসিকভাৱে জৰ্জ গ্ৰিয়েৰ্ছনৰ দৰে ভাষাবিদে কিশ্তৱাড়ীক কাশ্মিৰীৰ উপভাষা আখ্যা দিছিল। কিশ্তৱাড়ী আৰু কাশ্মিৰী আংশিকভাৱে পৰস্পৰ বোধগম্য, কিন্তু কিশ্তৱাড়ী ভাষী লোকে এক সুকীয়া পৰিচয় বৰ্তায় ৰাখে, চুবুৰীয়া পাহাড়ী লোক, যেনে পদ্দৰ, দোডা-ভদৰৱাহ আৰু চেনাব উপত্যকাৰ অন্য লোকৰ সৈতে নিজকে সামৰি। সিদ্ধেশ্বৰ বৰ্মাৰ দৰে কিছু ভাষাবিদে কিশ্তৱাড়ীক পশ্চিমীয়া পাহাড়ী আৰু কাশ্মিৰীৰ অন্তৰৱৰ্তী ভাষা জ্ঞান কৰে। যদি কিশ্তৱাড়ীক কাশ্মিৰীৰ উপভাষা বুলি মানি লোৱা হয়, তেন্তে ই হৈ পৰিব দুই এনে উপভাষাৰ অন্যতম যি কাশ্মীৰ উপত্যকাৰ বাহিৰত কোৱা হয়। আনটো হ'ল পগুলী, যি ইয়াতকৈও অধিক স্বকীয় আৰু কাশ্মিৰী আৰু কিশ্তৱাড়ী উভয়ৰ সৈতেই অবোধগম্য। কিশ্তৱাড়ীও চুবুৰীয়া ডোগৰী আৰু পাঞ্জাবী ভাষাৰ দৰেই এটি সুৰীয়া ভাষা।
বিৱৰণ
গ্ৰিয়েৰ্ছনে নিজৰ গ্ৰন্থ "লিংগুইষ্টিক চাৰ্ভে' অৱ ইণ্ডিয়া"ত কিশ্তৱাড়ীক কাশ্মিৰী ভাষাৰ এক অতিকৈ বিপথগামী উপভাষা আখ্যা দিছিল, যি চুবুৰীয়া পাঞ্জাবী আৰু পশ্চিমীয়া পাহাড়ী ভাষাসমূহৰ দ্বাৰা ভালেমান প্ৰভাৱিত। গ্ৰিয়েৰ্ছনে এই কথা মন কৰিছিল যে কিশ্তৱাড়ী আন কাশ্মিৰী উপভাষাসমূহৰ তুলনাত অধিক ৰক্ষণশীল। উদাহৰণস্বৰূপে, ই বিষয় সৰ্বনাম থু, বৰ্তমানসূচক অন আদি ব্যৱহাৰত বৰ্তাই ৰাখিছিল, যি আন কাশ্মিৰী উপভাষাসমূহৰ পৰা কেতিয়াবাই নোহোৱা হৈছিল। কিশ্তৱাড়ীৰ শব্দ সম্ভাৰ আৰু প্ৰাৰম্ভিক ব্যাকৰণ দ্য লেংগুৱেজেছ অৱ দ্য নৰ্দাৰ্ণ হিমালয়াজ নামৰ গ্ৰন্থত অন্তৰ্ভুক্ত।
১৯১১ চনৰ জনগণনাত ৭৪৬৪জন কিশ্তৱাড়ী ভাষী লোক আছিল।
লিপি
গ্ৰিয়েৰ্ছনে মন কৰিছিল যে কিশ্তৱাড়ী লিখিবলৈ টাকৰী লিপিৰ এক স্বকীয় ৰূপ ব্যৱহাৰ কৰা হয়। তেওঁ এই কথাও মন কৰিছিল যে লিখনত কোনো মান্য বানান আৰু আখৰ লিখাৰ শৈলী নাই যেন লাগে। alt=|center|thumb|গ্ৰিয়েৰ্ছনত লিংগুইষ্টিক চাৰ্ভে' অৱ ইণ্ডিয়া ৮(২)ত অন্তৰ্ভুক্ত কিশ্তৱাড়ীৰ নমুনা, পৃঃ ৩৮৬
অসমৰ ৰেচম শিল্প
অসমৰ ৰেচম শিল্প বুলিলে প্ৰধানত পাট, মুগা আৰু এৰীসূতাৰে বোৱা বিভিন্ন সাজপোচাককে বুজায়। অসমৰ ৰেচম উদ্যোগ এটি আপুৰুগীয়া শিল্প। অসমৰ অৰ্থনীতিৰ দিশটোৰ উপৰিও সাংস্কৄতিক দিশত ইয়াৰ গুৰুত্ব অশেষ । আগেয়ে অসমৰ শুৱালকুছিত পাট-মুগাৰ শিল্প কেন্দ্ৰীভূত হৈ আছিল যদিও বৰ্তমান অন্যান্য ঠাইলৈকো এই শিল্পই বিস্তাৰ লাভ কৰিছে।
১১ মে'
দিৱস
শ্ৰেণী:মে' শ্ৰেণী:ইংৰাজী বৰ্ষপঞ্জীৰ দিন
অসমৰ ৰেচম শিল্প
মুগা ৰেচম
এন্থেহেৰিয়া এছামিনিছিছ নামৰ এবিধ পলুৰ পৰা মুগা উৎপাদন কৰা হয়। এই পলুবিধে চোম গছৰ পাত খাই জীৱন নিৰ্বাহ কৰে। মুগা পৃথিবীৰ ভিতৰতে কেৱল অসমতহে পোৱা যায়। মুগাৰ বাণিজ্যত জড়িত সকলৰ বাণিজ্যিক স্বাৰ্থ সুৰক্ষা কৰিবলৈ ২০০৬ চনৰ ২০ জুলাইত মূগাক GI (Geographical Indication - ভৌগলিক ইঙ্গিত) প্ৰদান কৰা হয়। উৎপাদনৰ ফালৰ পৰা অসমৰ ব্ৰহ্মপুত্ৰ উপত্যকাত যোৰহাট, শিৱসাগৰ, ডিব্ৰুগড় আৰু কামৰূপ জিলাত মুগাৰ সৰ্বাধিক উৎপাদন হয়। ইয়াৰে ভিতৰত কামৰূপ জিলাৰ শুৱালকুছি হৈছে বিশ্বৰ সৰ্ববৃহত ৰেচম উৎপাদনকাৰী গাঁও আৰু মুগা উৎপাদনৰ ক্ষেত্ৰতো ই বিশ্বৰ সৰ্ববৃহত গাঁও হিছাপে স্বীকৃতি পাইছে ।
পাট ৰেচম
পাট বা মালবেৰী ৰেচম (ইংৰাজী: Mulberry silk) হৈছে কেইবা প্ৰকাৰৰো পলু, বিশেষকৈ বমবেক্স মেৰী নামৰ এবিধ পলুৰ পৰা আহৰণ কৰা এক প্ৰকাৰৰ ৰূপালী ৰেচম। অসমত এই পলুক পাট পলু বুলি কোৱা হয়। এই পলুৱে কেৱল নুনী গছ (Mulberry plant)ৰ পাত খায়। ই সম্পূৰ্ণৰূপে পোঁহনীয়া।
এৰী ৰেচম
thumb|right|200px|এৰী ৰেচমৰ পৰা প্ৰস্তুত কৰা এৰী চাদৰ। এৰী ৰেচম উত্তৰ-পূৱ ভাৰত আৰু চীন তথা জাপানৰ কিছু অঞ্চলত পোৱা ছেমিয়া ৰিচিনি নামৰ এবিধ পলুৰ পৰা আহৰণ কৰা হয়। ভাৰতত এৰী ৰেচমক এণ্ডী অথবা ইৰাণ্ডী বুলিও জনা যায়। কেচেৰু আৰু এৰা গছকে আদি কৰি এৰী পলুৱে বিভিন্ন গছৰ পাত খায়। এৰী পলু বছৰত ৫-৬ বাৰ পুহিব পৰা যায়। এৰী পলুৰ যথেষ্ট ৰোগ প্ৰতিৰোধ ক্ষমতা আছে।সাধাৰণতে পলুবোৰে জন্মৰ পৰা ৩০-৩২ দিনৰ পিছতে লেটা বান্ধিবলৈ আৰম্ভ কৰে। উচ্চ উৎপাদনক্ষম পলুৰ সঁচ যেনে “বৰদুৱাৰ” আৰু “তিতাবৰ” জাত পালনৰ বাবে উপযুক্ত। বৰ্ণসংকৰ জাত যেনে (YZxGBS) আৰু (GBS x GBZ) পালন কৰি অধিক লাভৱান হ'ব পাৰি। এনে বৰ্ণসংকৰ প্ৰজাতি উদ্ভাৱনৰ বাবে অধিক গৱেষণা কৰি থকা হৈছে। অদূৰ ভৱিষ্যতে এৰী পালক সকলে উচ্চ উৎপাদনক্ষম এৰী প্ৰজাতি লাভ কৰিব । তাপমাত্ৰা ২৫° - ২৬° ছে. গ্ৰে. আৰু ৮০-৮৫% আপেক্ষিক আৰ্দ্ৰতা এৰী পলুৰ কণী উমনি দিবৰ বাবে উপযুক্ত। সম্প্ৰতি ছী-২ নামৰ বৰদুৱাৰ আৰু গেনাং নামৰ দুটা স্থানীয় প্ৰজাতিৰ মাজত বৰ্ণসংকৰ কৰি এটা বৰ্ণসংকৰ জাত উদ্ভাৱন কৰা হৈছে । সচৰাচৰ ১০০ জনী চকৰীৰ কনী পুহি ৬-৭ কিলোগ্ৰাম খোলা উৎপাদনৰ ব্যতিৰকে ছী ২ ব্ৰীড পুহি ১০-১৩ কিলোগ্ৰাম খোলা উৎপাদন কৰিব পাৰি।
অসমৰ ৰেচম শিল্পৰ লগত জড়িত অঞ্চলসমূহ
কামৰূপ জিলাৰ অন্তৰ্গত শুৱালকুছি অসমৰ প্ৰধান ৰেচম কেন্দ্ৰ। ইয়াত তৈয়াৰ হোৱা মুগা, এৰী আৰু পাটৰ কাপোৰ বিখ্যাত। এইবোৰ কাপোৰেৰে তৈয়াৰ কৰা মেখেলা চাদৰ আৰু গামোচাৰ অসমৰ বাদেও ভাৰতৰ আন ঠাইতো চাহিদা আছে। শুৱালকুছিত অসংখ্য হাতেবোৱা কাপোৰৰ উদ্যোগ থকা বাবে ইয়াক "অসমৰ মানচেষ্টাৰ" (Manchester of Assam) বুলি কোৱা হয়। শুৱালকুছিৰ ৯৯ শতাংশ বাসিন্দাই প্ৰত্যক্ষ বা পৰোক্ষভাৱে পাট-মুগাৰ সৈতে জড়িত হৈ আছে । ২০১০ চনৰ পৰিসংখ্যা অনুসৰি অসমত উৎপাদন হোৱা ৮৮ শতাংশ পাট-মুগা বস্ত্ৰ কেৱল শুৱালকুছিতেই উৎপাদন হৈছিল । ১৯৩৯ চনত শুৱালকুছিত তিনিশখন তাঁতশাল আছিল যদিও এতিয়া সেই সংখ্যা বাঢ়ি ২৫,৫৩৮খন হৈছেগৈ ।
বাহ্যিক সংযোগ
শ্ৰেণী:অসমৰ সংস্কৃতি শ্ৰেণী:অসমৰ উদ্যোগ শ্ৰেণী:ৰেচম শিল্প শ্ৰেণী:ভাৰতৰ হস্তশিল্প
১০ মে'
দিৱস
শ্ৰেণী:মে' শ্ৰেণী:ইংৰাজী বৰ্ষপঞ্জীৰ দিন
ককাদেউতাৰ হাড়
ককাদেউতাৰ হাড় অসমীয়া ঔপন্যাসিক তথা শিশু সাহিত্যিক নৱকান্ত বৰুৱাৰ এখন আৰ্থ-সামাজিক উপন্যাস। কপিলীপৰীয়া কবিৰূপে পৰিচিত নৱকান্ত বৰুৱাই ১৯৭৪ চনত প্ৰকাশিত উপন্যাসখনৰ বাবে ১৯৭৫ চনত সাহিত্য অকাডেমি বঁটা লাভ কৰিছিল। মণিদীপ আলোচনীৰ পাতত উপন্যাসখনৰ আৰম্ভণি ঘটিছিল। উপন্যাসখনত লেখকে এগৰাকী আইতাৰ মুখেৰে বৈবাহিক সম্বন্ধ গঢ়িব বিচৰা দুটি পৰিয়ালৰ প্ৰায় দুশ বছৰৰ আগৰ এক সম্পৰ্কৰ কথা বৰ্ণনা কৰিছে য'ত আহোম ৰজাৰ বিষয়বাব খোৱা দুই বিপৰীত মেৰুৰ চৰিত্ৰ ভোগাই বৰুৱা আৰু বাখৰ বৰাৰ মাজত ক্ষমতা আৰু আত্মাভিমানক লৈ সংঘাতৰ সৃষ্টি হৈছে। এই সংঘাতৰ ফলত পাৰিবাৰিক অশান্তিৰ লগতে সামাজিক অস্থিৰতাৰো সৃষ্টি হৈছে আৰু ইয়েই ক্ৰমাৎ দুয়োজন বিষয়াকে গ্ৰাস কৰি পেলাইছে। ঔপন্যাসিকৰ নিজৰ ভাষাত, “মোৰ বোধেৰে এইখন নায়ক আৰু খলনায়ক নোহোৱা এখন উপন্যাস। ইয়াত যেন কেন্দ্ৰীয় চৰিত্ৰ 'সময়'।”
ইতিমধ্যে উপন্যাসখনৰ অঁনাতাৰ আৰু মঞ্চ অভিযোজনা হোৱাৰ লগতে ই হিন্দী আৰু মালয়ালম ভাষালৈও অনূদিত হৈছে।
লেখকৰ চমু পৰিচয়
ককাদেউতাৰ হাড়ৰ লেখক অসমৰ এগৰাকী যশস্বী কবি তথা ঔপন্যাসিক নৱকান্ত বৰুৱাৰ জন্ম হৈছিল ১৯২৬ চনৰ ২৯ ডিচেম্বৰত। তেওঁক এখুদ ককাইদেউ হিচাপেও জনা যায়। ককাদেউতাৰ হাড়ৰ উপৰিও তেওঁতৰ অন্যান্য উপন্যাসমূহ হৈছে কপিলীপৰীয়া সাধু, গড়মা কুঁৱৰী, মানুহ আটাইবোৰ দ্বীপ আদি। হে অৰণ্য হে মহানগৰ, দলঙত তামীঘৰা, যতি আৰু কেইটামান স্কেট্ছ, সূৰ্যমুখীৰ অঙ্গীকাৰ আদি তেওঁৰ কবিতা পুথি আৰু আখৰৰ জখলা, শিয়ালী পালেগৈ ৰতনপুৰ, ভত ঊকাৰে ভূ আদি শিশুসকলৰ বাবে ৰচিত গ্ৰন্থ। সাহিত্যিকগৰাকী অসম সাহিত্য সভাৰ বিশ্বনাথ চাৰিআলি অধিৱেশনৰ সভাপতি আছিল। তেওঁ পদ্মভূষণ স্বীকৃতি আৰু সাহিত্য অকাডেমি বঁটা লাভ কৰাৰ লগতে অসম উপত্যকা সাহিত্য বঁটা, কমল কুমাৰী বঁটা আৰু অসম প্ৰকাশন পৰিষদ বঁটা লাভ কৰিছিল। ২০০২ চনৰ ১৪ জুলাই তাৰিখে বৰুৱাৰ মৃত্যু হয়।
কাহিনী সাৰাংশ
উপন্যাসখনিত কাহিনীকাৰ ভায়েকৰ বিয়াৰ কথা লৈ আইতাকৰ কাষলৈ যায়। ছোৱালীঘৰৰ কথা শুনি তেওঁ সেই ঘৰৰ ছোৱালী আনিবলৈ হাক দিয়ে। ইয়াৰ কাৰণ সোধাত আইতাকে ভয়লগা সাধু এটাৰ দৰে বুৰঞ্জীৰ এক দাগলগা অধ্যায়ৰ বকলা মেলে।
এই কাহিনী আহোম ৰজা গৌৰীনাথ সিংহৰ দিনৰ। কাহিনীকাৰৰ উপৰিপুৰুষ ভোগাই বৰুৱা সেই সময়ত যথেষ্ট প্ৰতিপত্তিশালী। কিছুদূৰৈৰ ন দিনৰ বাবে বৰুৱা বাব পোৱা কিন্তু মৰ্যাদাত হীন বাখৰ বৰাও যথেষ্ট প্ৰতাপী আছিল। ভোগাইৰ দেউতাকে দুইঘৰ মানুহ ওচৰ চপোৱাৰ মনেৰে বাখৰৰ ভনীয়েক মাহিন্দ্ৰীক ভোগাইলৈ বিয়া কৰাই আনে। কিন্তু আত্মাভিমান আৰু অহং ভাবত দুইঘৰৰ সম্পৰ্কত প্ৰথমৰেপৰাই ঘূণে ধৰে। লাহে লাহে বাখৰ আৰু ভোগাইৰ শীতল যুঁজ বাঢ়ি যায়। ভোগায়ে পাকে-প্ৰকাৰ কুমাৰগাঁৱৰ মানুহৰ হতুৱাই বাখৰক অপমান কৰোৱায়। খঙত একো নাই হৈ বাখৰে কুমাৰগাঁৱত জুই দিয়ায়। উত্তেজিত কুমাৰ গাঁৱৰ মানুহে ভোগাইৰ টোলত আহি এই বিষয়ে গুণা-গঁঠা চলাওঁতেই ভোগায়ে হাফিজুৰ হাজৰিকাৰ পৰা বাখৰৰ হাতত হিলৈ থকাৰ কথা গম পায়। ভোগায়ে বাখৰক দমন কৰিবলৈ উপায় চিন্তি থাকোঁতেই গাঁৱত নৰখাদক বাঘ এটা ওলায় আৰু মানুহ এজনী নিয়ে। বাঘ ভেটি তাক মৰাৰ পিছতে ভোগায়ে বেছিকৈ উত্তেজিত হৈ পৰা মানুহমজাকক কৌশলেৰে বাখৰৰ বিৰুদ্ধে উচটায়। কুমাৰ গাঁৱৰ মানুহ গৈ ঘৰত জুই দি বাখৰক হত্যা কৰে। এই কথা ভূ পাই মাহিন্দ্ৰী মূঁচকচ যায় আৰু তেনে অৱস্থাতে তেওঁৰ মৃত্যু হয়। ভোগায়ে এই ষড়যন্ত্ৰত তেওঁৰ হাত থকাৰ সন্দেহ নোহোৱা কৰিবলৈ বাখৰৰ পৰিয়ালক পুনৰ সংস্থাপন দিবলৈ বুলি গোপনে তেওঁলোকৰ সন্ধান কৰোৱায়। কিন্তু পিছত গম পাই যে ক'লামণিয়ে তেওঁলোকক আশ্ৰয় দিয়ে আৰু পলুৱাই পঠিয়ায়। ভোগায়ে দ্বিতীয় বিবাহ কৰায়। ইতিমধ্যে সুমলাৰো বিয়া হৈ যায়। তেনেতে মানৰ আক্ৰমণত অসমত অস্থিৰতাই দেখা দিয়ে আৰু মানৰ নিষ্ঠুৰতাত সগৰ্ভা সুমলাৰ মৃত্যু ঘটে। একাংগী ৰোগত ভুগি ভোগায়েও ইহলীলা ত্যাগ কৰে। অসমত ইংৰাজ শাসন আৰম্ভ হয়। অতীতক লৈ গৰ্ব আৰু অমিতব্যয়িতাৰ বাবে ভোগাইৰ পুত্ৰ জুৰাই বৰুৱাই প্ৰতিপত্তি হেৰুৱায়। পিছত তেওঁৰ উত্তৰপুৰুষে ভাগে ভাগে থিতাপি লয়। ভাবী কইনা নমিতা সেই ঘৰৰে ছোৱালী।
শেষত অৱশ্যে আইতাকে এই বিয়াত আনন্দেৰে সন্মতি প্ৰদান কৰে।
তথ্য সংগ্ৰহ
শ্ৰেণী:অসমীয়া গ্ৰন্থ শ্ৰেণী:অসমীয়া উপন্যাস শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
থাম্বেলিনা
থাম্বেলিনা (Tommelise, Thumbelina) হৈছে হান্স ক্ৰিষ্টিয়ান এণ্ডাৰছন ৰচিত এটি সাধু কথা। ১৮৩৫ চনৰ ১৬ ডিচেম্বৰত কোপেনহেগেনৰ, ডেনমাৰ্কত "ফেইৰী টেলছ টোল্ড ফৰ চিলড্ৰেনছ" ত ইয়াৰ প্ৰথম প্ৰকাশ হয়। প্ৰকাশক আছিল চি .এ.ৰেইটজেল (C.A.Reitzel)। থাম্বেলিনা হ'ল এটি কণমানি ছোৱলীৰ সাধু য'ত তাই নিজৰ শাৰীৰিক অৱয়ব, বিয়া কৰাবলৈ বিয়াকুল ভেকুলী,এন্দুৰ,ফৰিং­ আদিৰ বিৰূদ্ধে অভিযান চলাই আৰু সৰ্বশেষত তাইৰ সমানেই সৰু এজন ফুলকোঁৱৰৰ প্ৰেমত পৰে। ১৮৪৬ চনতেই থাম্বেলিনা ইংৰাজীলৈ অনূদিত হয় আৰু চলচ্চিত্ৰ, সংগীত আদি বিভিন্ন মাধ্যমত ইয়াৰ অভিযোজন দেখা যায়।
কাহিনীৰ সাৰাংশ
১৮৪৭ চনৰ মেৰী হোৱিটৰ ইংৰাজী অনুবাদত এজনী ভিক্ষাৰিণীয়ে খাদ্যৰ বিনিময়ত এজনী খেতিয়কৰ গৃহিণীক এটা বাৰ্লিৰ গুটি দিয়ে। এই গুটিটোৰ পৰা হোৱা গছডালৰ ফুল এটিৰ পৰা বুঢ়া আঙুলিটোৰ মান ডাঙৰ ছোৱালী এজনী (থাম্বেলিনা, tommelise) ওলাই আহে। এদিন ৰাতি থাম্বেলিনা আখৰোটৰ খোলাত শুই থাঁকোতে এটা ভেকুলীয়ে তাইক লৈ যায় যিয়ে নিজৰ ল'ৰাটিৰ কাৰণে এজনী কণমানি কইনা বিচাৰি আছিল। এটা মাছ আৰু এজনী পখিলাৰ সহায়ত তাই ভেকুলীৰ কৱলৰ পৰা পলাই সাৰে আৰু লিলি ফুলৰ পাহিৰে নাঁও চলাই যাঁওতে এটা ফৰিঙৰ হাতত পৰে। পিছে ফৰিঙৰ লগৰবোৰে তাইক পচন্দ নকৰাত সি থাম্বেলিনাক এৰি দিয়ে। তাই এনেদৰে খুন্দা খুন্দলি খাই থাঁকোতে শীতকাল আহি পায়হি আৰু তাই কোনোমতে নিগনি এটাৰ ঘৰত আশ্ৰয় বিচাৰি লয়। নিগনিয়ে তাইক চুবুৰীয়া এন্দুৰ এটাৰ লগত বিয়া হবলৈ হেঁচা দিয়ে। পিছে তাই মৌপিয়া চৰাই এজনীৰ সহায়ত দূৰ দেশলৈ পলাই যায় যাক তাই শীতকালত শুশ্ৰূষা কৰি সূস্থ কৰি তুলিছিল। সূৰ্য্যৰশ্মিৰে সোণালীহৈ থকা পথাৰ এখনত তাই একে সমান কঁঠালগুটীয়া ফুল কোঁৱৰ এজনক লগ পায় আৰু দুয়ো বিবাহ পাশত আৱদ্ধ হয়। এটা ফুলৰ পৰা আন এটা ফুললৈ উৰি ফুৰিবলৈ থাম্বেলিনাই দুখন পাখিও লাভ কৰে আৰু নতুন নাম লয় মায়া ।
পটভূমি
২ এপ্ৰিল, ১৮০৫ চনত ওডেন্স,ডেনমাৰ্কত এজন মুচীৰ ঘৰত হান্স ক্ৰিষ্টিয়ান এণ্ডাৰছনৰ জন্ম হয়। তেওঁৰ দেউতাক আছিল হান্স এণ্ডাৰছন আৰু মাক এন্ মেৰী এণ্ডাৰ্ছডেট্টাৰ । দেউতাকৰ দৰে তেওঁৰো সাহিত্যত ৰাপ আছিল। দেউতাকে তেওঁক দ্য আৰবিয়ান নাইটছ , Jean de la Fontaine আদিৰ সাধুবোৰ পঢ়ি শুনাইছিল।
৮ মে'
দিৱস
শ্ৰেণী:মে' শ্ৰেণী:ইংৰাজী বৰ্ষপঞ্জীৰ দিন
থাম্বেলিনা
পটভূমি
১৮১৬ চনত তেওঁৰ দেউতাকৰ মৃত্যু হয় আৰু পেট পুহিবৰ বাবে তেওঁ ঘৰে ঘৰে গৈ গান গোৱা আৰম্ভ কৰিলে। ১৮১৯ চনৰ ৪ ছেপ্তেম্বৰত চৈধ্য বছৰীয়া এণ্ডাৰছনে নিজৰ সাঁচতীয়া ধনখিনি লৈ অভিনেতা বা কবি হোৱাৰ সপোন বুকুত বান্ধি কোপেনহেগেনত উপস্থিত হ'ল । তিনি বছৰীয়া ব্যৰ্থতাৰ অন্তত এণ্ডাৰছনে জ'নাছ কলিন নামৰ এজন পৃষ্ঠপোষক লাভ কৰে যিয়ে তেওঁক ৱেষ্ট জিলেণ্ডৰ স্লেগেলচ ৰ এখন গ্ৰামাৰ স্কুললৈ পঠিয়াই এই আশাত যে তেওঁ কোপেনহেগেন য়ুনিভাৰ্চিটিত শিক্ষাৰম্ভ কৰিব। তাত গৈ তেওঁ ভাৰ্জিলৰ এনিদ মহাকাব্যৰ অনুবাদক ছাইমন মেইজলিঙৰ অভিভাৱকত্বত থাকিবলৈলয়। থাম্বেলিনাৰ শিক্ষিত এন্দুৰটো প্ৰকৃততে মেইজলিঙৰ চৰিত্ৰ বুলি বিশ্বাস কৰা হয় ।
উৎস আৰু অনুপ্ৰেৰণা
থাম্বেলিনা নিশ্চিতভাৱে এণ্ডাৰছনৰ উদ্ভাৱন যদিও ইয়াত টম থাম্ব নামৰ সাধুটোৰ প্ৰভাৱ দেখা যায় কাৰণ দুয়োটা সাধুৰে আৰম্ভণিত সন্তানহীনা মাতৃয়ে ঐশ্বৰিক শক্তিৰ ওচৰত সন্তানৰ বাবে প্ৰাৰ্থনা জনায়। তদুপৰি জনাথন ছুইফ্টৰ গালিভাৰ ট্ৰেভেল্ছৰ লিলিপুট সকল, ভল্টেয়াৰৰ গল্প Micromégas, ই.টি.এ. হফমেনৰ গল্প Meisteir Floh আদিত উল্লিখিত সৰুফুটীয়া বিভিন্ন চৰিত্ৰই এণ্ডাৰচনৰ কল্পনাত ঠাই পাইছিল।
প্ৰকাশ আৰু সমালোচনা
এণ্ডাৰছনে তেওঁৰ ফেইৰী টেলছ টোল্ড ফৰ চিলড্ৰেনছ পুথিখন দুটা খণ্ডত প্ৰকাশ কৰিছিল। এটা ১৮৩৫ চনৰ মে' মাহত আৰু আনটো ডিচেম্বৰ মাহত। থাম্বেলিনা সাধুটো দ্বিতীয় খণ্ডটোৰ অংশ হিছাপে কোপেনহেগেনত ১৬ ডিচেম্বৰত চি এ ৰেইটজেল দ্বাৰা প্ৰকাশিত হৈছিল। ইয়াত দ্য নটী বয় আৰু দ্য ট্ৰেভেলিং কম্পেনিয়ন বোলা আন দুটি সাধুও আছিল। ১৮৫০ আৰু ১৮৬২ ত এণ্ডাৰছনৰ সৃষ্টিকৰ্মৰ সংগৃহীত সংস্কৰণ হিচাপে ইয়াৰ পুনঃপ্ৰকাশ হৈছিল। প্ৰথমাৱস্থাত সাধুবোৰে সমালোচকৰ দৃষ্টি আকৰ্ষণ কৰা নাছিল। নীতিশিক্ষা নথকা এনে সাধুবোৰ শিশুৰ কাৰণে অনুপযুক্ত বুলি বিবেচিত হৈছিল। হ'লেও এজন সমালোচকে থাম্বেলিনাক “the most delightful fairy tale you could wish for.”বুলি প্ৰশংসা কৰিছিল । ইয়াৰ বাহিৰে তেওঁ কোনো উদগণিমূলক সমালোচনা লাভ কৰা নাছিল। এখন সংবাদপত্ৰই আনকি তেওঁক তেনেকুৱা সাধু লিখি সময় নষ্ট নকৰিবলৈ কৈছিল। এণ্ডাৰছনেও সাত পাঁচ গুনি উপন্যাস লিখিবলৈ আৰম্ভ কৰিছিল । আগৰবাৰ লাভ কৰা কটু সমালোচনাৰ ভয়তে তেওঁ দ্য লিটল মাৰমেইড আৰু দ্য এম্পেৰৰ্চ নিউ ক্ল'থছ নামৰ সাধু দুটাসন্নিবিষ্ট "ফেইৰী টেলছ টোল্ড ফৰ চিলড্ৰেনছ"ৰ তৃতীয় তথা অন্তিম খণ্ডটি প্ৰকাশ কৰোঁতে সম্পূৰ্ণ এবছৰ সময় লৈছিল।
ইংৰাজী অনুবাদ
মেৰী হৱিটেই প্ৰথমবাৰৰ বাবে থাম্বেলিনা সাধুটো ইংৰাজীলৈ অনুবাদ কৰি ১৮৪৬ চনত tommelise নাম দি ৱাণ্ডাৰফুল ষ্টোৰিজ ফৰ চিলড্ৰেনত প্ৰকাশ কৰে। কিন্তু এণ্ডাৰছনৰ মূল সাধুৰ আৰম্ভণিতে থকা ডাইনীৰ চৰিত্ৰটি গুচাই তেওঁ এজনী ভিক্ষাৰিণীয়ে সন্তানৰ আশাত ৰৈ থকা মহিলাগৰাকীক বাৰ্লিৰ গুটি দিয়া বুলি লিখে । এই সাধুটো চাৰ্লছ বোনাৰে ১৮৪৬ চনত "লিটল এলি" নামেৰে আৰু Madame de chatelain এ ১৮৫২ চনত "লিটল টটী" নামেৰ অনুবাদ কৰে। সম্ভৱতঃ এইচ ডব্লিউ ডালকেন নামৰ অনুবাদক জনেই থাম্বেলিনা নামটোৰ জনক আছিল। তেওঁৰ দ্বাৰা প্ৰকাশিত এণ্ডাৰছনৰ সাধুবোৰ ১৮৬৪ ৰ পৰা ১৮৬৬ লৈ বহুলভাৱে প্ৰচাৰিত হৈছিল । ১৯ শতিকাৰ শেষৰ ফালে মিচেছ এইচ.বি. পাউলিয়ে ইয়াক "লিটল টাইনি" নামেৰে অনুবাদ কৰে । ইয়াক ১৯৭৪ চনত এৰিক ক্ৰিষ্টিয়ান হগাৰ্ডে "ইঞ্চেলিনা" আৰু ২০০৫ চনত জেফ্ৰী আৰু ডায়েন ক্ৰোন ফ্ৰেনে "থাম্বেলিচা" নামেৰে অনুবাদ কৰে ।
লাইভ একচন
১৯৮৫ চনৰ ১১ জুনত anthology series Faerie Tale Theatre ৰ দ্বাদশ খণ্ড হিচাপে সাধুটোৰ এক নাট্যৰূপ দূৰদ্ৰ্শন যোগে সম্প্ৰচাৰ কৰা হয় যত কেৰী ফিছাৰে অভিনয় কৰিছিল । ১৯৭১ চনত বেৰী মেহনে ইয়াৰ এক psychedelic চলচ্চিত্ৰ নিৰ্মাণ কৰে য’ত শ্বে গাৰ্ণাৰে অভিনয় কৰিছিল ।
বাহ্যিক সংযোগ
শ্ৰেণী:সাধুকথাৰ চৰিত্ৰ শ্ৰেণী:সাধু
টিক টিক চৰাই
টিক টিক চৰাই (Golden-headed Cisticola, বৈজ্ঞানিক নাম: Cisticola exilis)ভাৰতৰ পৰা অষ্ট্ৰেলিয়া পৰ্যন্ত বিস্তৃত হৈ থকা সৰু আকাৰৰ এবিধ 'warbler' চৰাই।
বিৱৰণ
পূৰ্ণবয়স্ক মতা টিক টিক চৰাইৰ প্ৰজননৰ সময়ত মূৰ,ডিঙি আৰু বুকু অংশত উজ্জ্বল সোণালী-কমলা বৰণ ধৰে। ইয়াৰ নেজডাল শীতকালতকৈ ছুটি হৈ পৰে।
বিতৰণ
এই চৰাইবিধ প্ৰধানকৈ ভাৰত আৰু অষ্ট্ৰেলিয়াত দেখা পোৱা যায়। ভাৰতবৰ্ষত ইহঁতক উত্তৰ-পূব ভাৰতত সতকাই দেখা যায়।
বাসস্থান
টিক টিক চৰাই ঘাইকৈ জলাহ ভূমিৰ ওখ ঘাঁহনিৰ আশে পাশে বাস কৰা দেখা যায়।
প্ৰজনন
এই চৰাইবিধক চৰাইসমূহৰ ভিতৰত সৰ্বশ্ৰেষ্ঠ দৰ্জী (tailor) সমূহৰ ভিতৰত অন্যতম বুলি ধৰা হয়। তথ্য অনুসৰি টিক টিক চৰায়ে বাহটো চুৰ কৰা মকৰাৰ জালেৰে সুন্দৰকৈ চিলাই বান্ধি ৰাখে।
ভেংকাইয়া নাইডু
মুপ্পাভাৰাপু ভেংকাইয়া নাইডু (Muppavarapu Venkaiah Naidu; জন্ম: ১ জুলাই ১৯৪৯) ভাৰতৰ ১৩তম উপৰাষ্ট্ৰপতি। তেওঁ মোদী কেবিনেটত আবাস আৰু চহৰীয়া দৰিদ্ৰতা উন্নয়ন মন্ত্ৰী, নগৰীয় উন্নয়ন মন্ত্ৰী আৰু তথ্য আৰু সম্প্ৰচাৰণ মন্ত্ৰী হিচাপে সেৱা আগবঢ়াইছিল। ২০০২ চনৰ পৰা ২০০৪ চনলৈ তেওঁ ভাৰতীয় জনতা পাৰ্টিৰ অধ্যক্ষ হিচাপে কাৰ্যকাল আগবঢ়াইছিল। তাৰ আগতে তেওঁ অটল বিহাৰী বাজপায়ীৰ কেবিনেটত গ্ৰামোন্নয়ন মন্ত্ৰী আছিল। ২০১৭ চনৰ উপৰাষ্ট্ৰপতি নিৰ্বাচনত তেওঁ ৰাষ্ট্ৰীয় গণতান্ত্ৰিক মৰ্চাৰ সমৰ্থিত প্ৰাৰ্থী আছিল। তেওঁ তেওঁৰ নিকতম প্ৰতিদ্বন্দ্বী ইউনাইটেড পিপলছ ফ্ৰণ্টৰ গোপালকৃষ্ণ গান্ধীক পৰাজিত কৰি ভাৰতৰ ১৩ তম উপৰাষ্ট্ৰপতি হিচাপে নিৰ্বাচিত হয়। ২০১৭ চনৰ ১১ আগষ্ট তাৰিখে ভাৰতৰ ৰাষ্ট্ৰপতি ৰাম নাথ কোৱিন্দে তেওঁক উপৰাষ্ট্ৰপতি ৰূপে শপত গ্ৰহণ কৰোৱায়।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় ৰাজনীতিবিদ শ্ৰেণী:ভাৰতৰ উপৰাষ্ট্ৰপতি
ইটা-গুড়িয়া নাচনী চৰাই
ইটা-গুড়িয়া নাচনী চৰাই (Ferruginous Flycatcher, বৈজ্ঞানিক নাম-Muscicapa ferruginea) 'Muscicapidae' পৰিয়ালৰ এবিধ সৰু আকাৰৰ চৰাইৰ প্ৰজাতি৷
বাসস্থান
ইটা-গুড়িয়া নাচনী চৰাই সাধাৰণতে ক্ৰান্তীয় সেমেকা অৰণ্য (tropical moist montane forest)ত পোৱা যায়৷
প্ৰজনন
ইটা-গুড়িয়া নাচনী চৰায়ে মে-জুন মাহত প্ৰজনন কৰে৷ ইহঁতে শেলাই, লাইকেন আদিৰে গছৰ খোৰোঙত বাহ সাজে৷ কণীবোৰৰ বৰণ পাতল সেউজীয়া হোৱা দেখা যায়৷
তথ্যসূত্ৰ
শ্ৰেণী:শালিকা শ্ৰেণী:জীৱবিজ্ঞান
চি (প্ৰগ্ৰামিং লেংগুৱেজ)
চি (C) হ’ল বেল লেবৰটেৰিজত ১৯৬৯ ৰ পৰা ১৯৭৩ চনৰ কালছোৱাত ডেনিচ ৰিট্‌চী ৰ দ্বাৰা বিকাশিত এটা কম্পিউটাৰ প্ৰগ্ৰামিং লেংগুৱেজ । ই এজন প্ৰগ্ৰেমাৰক কম্পিউটাৰ আৰ্কিটেক্সাৰৰ হাই লেভেল লেংগুৱেজৰ পৰা ল' লেভেল লেংগুৱেজলৈকে এক বিস্তৃত পৰিসৰ প্ৰদান কৰে । বিশ্বৰ বহুলভাৱে ব্যৱহৃত প্ৰগ্ৰামিং লেংগুৱেজসমূহৰ ভিতৰত চি লেংগুৱেজ অন্যতম। পৰৱৰ্তী সময়ত বিকশিত হোৱা প্ৰগ্ৰামিং লেংগুৱেজসমূহ, যেনে C++, C#, D, Go, Java, JavaScript, Limbo, LPC, Perl, PHP, Python ইত্যাদি প্ৰত্যক্ষ বা পৰোক্ষভাৱে চি(C) লেংগুৱেজৰ দ্বাৰা প্ৰভাৱিত।
কৈলাঙী
কৈলাঙী (Indian Cormorant, বৈজ্ঞানিক নাম-Phalacrocorax fuscicollis) পানীকাউৰীৰ পৰিয়ালৰ অন্তৰ্ভুক্ত এবিধ জলচৰ চৰাই৷ ই প্ৰধানতঃ ভাৰতীয় উপমহাদেশ, থাইলেণ্ড তথা কম্বোডিয়া আদিত বিস্তৃত হৈ আছে৷ ই সাধাৰণতে জাক পাতি বাস কৰে৷ ইয়াক দেখাত একেধৰণৰ অন্য এবিধ প্ৰজাতি, পানীকাউৰীৰ পৰা চকুৰ নীলাবৰণ, সৰু মূৰ তথা দীঘল ঠেক ঠোঁটৰ মোকোটা খোৱা আগটো (hooked tip)ৰে পৃথক কৰিব পৰা যায়৷
চি (প্ৰগ্ৰামিং লেংগুৱেজ)
ৰিজাৰ্ভড ৱৰ্ড
চি লেংগুৱেজ (C89) ত ব্যৱহাৰ হোৱা ৩২টা ৰিজাৰ্ভড ৱৰ্ড (reserved word) সমূহ:
কৈলাঙী
বিৱৰণ
কৈলাঙী দেহৰ আকাৰ মজলীয়া৷ ইয়াৰ মূৰত মুকুট নাথাকে আৰু মূৰ তুলনামূলকভাৱে সৰু হয়৷ ঠোঁট ঠেক দীঘলীয়া আৰু আগটো মোকোট খোৱা (hooked) হোৱা দেখা যায়৷ ইয়াৰ চকু নীল বৰণীয়া, মুখত প্ৰজনন নোহোৱা কালত হালধীয়া দাগ থাকে৷ কিছুমানৰ ডিঙিত বগা দাগ থকা দেখা যায় ৷ মতা-মাইকী উভয়ৰে বাহ্যিক গঠন একে হয়৷ অৱশ্যে প্ৰজনন নকৰা পূৰ্ণবয়স্ক কৈলাঙী আৰু পোৱালিবোৰ দেখাত মটীয়া হোৱা দেখা যায়৷
বিতৰণ
কৈলাঙী প্ৰধানতঃ ভাৰত তথা শ্ৰীলংকাৰ বৃহৎ জলাশয়সমূহত দেখা পোৱা যায়৷ তাৰোপৰি ই সাগৰৰ দাঁতিকাষৰীয়া অঞ্চল সমূহতো জাকপাতি চৰে৷ ই অসম, থাইলেণ্ড, বাৰ্মা তথা কম্বোডিয়াতো বিস্তৃত হৈ আছে৷
চি (প্ৰগ্ৰামিং লেংগুৱেজ)
ৰিজাৰ্ভড ৱৰ্ড
C11 ৰ আৰু ৭টা অতিৰিক্ত সংযোজন:
বাহ্যিক সংযোগ
শ্ৰেণী:কম্পিউটাৰ বিজ্ঞান শ্ৰেণী:প্ৰগ্ৰামিং লেংগুৱেজ শ্ৰেণী:হাই লেভেল প্ৰগ্ৰামিং লেংগুৱেজ
কৈলাঙী
প্ৰজনন
কৈলাঙীৰ প্ৰজনন কাল সাধাৰণতে জুলাইৰ পৰা ফেব্ৰুৱাৰীলৈ৷ অৱশ্যে বৰষুণৰ তাৰতম্যৰ ওপৰত ভিত্তি কৰি ই ঠাইভেদে বেলেগ বেলেগ হোৱাও দেখা যায়৷ উত্তৰ ভাৰতত ই জুলাইৰ পৰা ফেব্ৰুৱাৰীলৈ আৰু শ্ৰীলংকাত নৱেম্বৰৰ পৰা ফেব্ৰুৱাৰীলৈ প্ৰজনন কৰে বুলি জনা যায়৷ ইয়াৰ বাহটো পানীৰ আশেপাশে থকা গছত ডাল-পাতেৰে সাজে৷ এবাৰত প্ৰায় ৩-৫ টালৈ কণী পাৰে৷ কণীবোৰৰ ৰং নীল-সেউজীয়া হয়৷
ডিব্ৰুগড় টাউন ৰেল ষ্টেচন
ডিব্ৰুগড় টাউন ৰেল ষ্টেচন (Dibrugarh Town railway station) ডিব্ৰুগড় জিলাৰ এটা প্ৰধান ষ্টেচন। ১৮৮১ চনত নিৰ্মাণ আৰম্ভ হোৱা ডিব্ৰু-শদিয়া ৰেলৱেৰ অন্তৰ্গত এই ষ্টেচনটো ১৯৮৩ চনত মুকলি কৰা হৈছিল। সেই বছৰৰ ১৬ জুলাইত ডিব্ৰুমুখৰ পৰা মাকুমলৈ নিৰ্মাণ সম্পূৰ্ণ হোৱা ৪০ মাইল পথত ৰেলৰ চলাচল আৰম্ভ হয়। ডিব্ৰুগড টাউন আছিল  ডিব্ৰু-শদিয়া ৰেলৱেৰ দ্বিতীয় ৰেল ষ্টেচন। ১৯৫০ চনৰ বৰভূঁইকুপৰ পিছত ডিব্ৰুমুখ ব্ৰহ্মপুত্ৰ নদীত জাহ যোৱাৰ পিছত বৰ্তমানলৈ সক্ৰিয় হৈ থকা অসমৰ ৰেল ষ্টেচনবোৰৰ ভিতৰত  ডিব্ৰুগড় টাউন সৰ্বাধিক  পুৰণি।
ইতিহাস
১৮৭০ৰ দশকত বৰ্তমানৰ ডিব্ৰুগড় জিলাৰ ৬০খন চাহবাগিছাৰ উংপাদিত সামগ্ৰী, চাহবাগিছাৰ বিভিন্ন যন্ত্ৰ-পাতি, ৰচদ, কয়লা আদি কঢ়িয়াবলৈ এটা ৰেলপথ নিৰ্মাণৰ চিন্তা-চৰ্চা কৰা হৈছিল। সেইমৰ্মে ৩০ জুলাই ১৮৮১ত 'আসাম ৰেলৱে এণ্ড ট্ৰেডিং কোম্পানী' গঠন কৰি ডিবৰুমুখৰ পৰা লিডুলৈ ষ্টেণ্ডাৰ্ড গেজ (১ মিটাৰ বহল) ডিব্ৰু-শদিয়া ৰেলপথ নিৰ্মাণৰ কাম আৰম্ভ হয়। ১ মে' ১৮৮২ৰ দিনা ডিব্ৰুগড়ৰ পৰা জয়পুৰ ৰোডলৈ প্ৰথম ৰেল ইঞ্জিন চলোৱা হয়। ইতিমধ্যে মাকুমলৈ ৰেলপথচোৱা নিৰ্মাণৰ কাম সমাপ্ত হোৱাত ১৬ জুলাই ১৮৮৩ৰ পৰা ডিব্ৰুগড় আৰু মাকুমৰ মাজত ৰেল চলাচল আৰম্ভ হয়। ডিব্ৰুগড় টাউন এই ৰেলপথচোৱাৰ দ্বিতীয় ষ্টেচন আছিল। ‘৫০ৰ বৰভূঁইকুপৰ পিছত ব্ৰহ্মপুত্ৰ নদীৰ খহনীয়াত ডিব্ৰুমুখ ষ্টেচনটো জাহ যোৱাত ডিব্ৰুগড় টাউন এটা টাৰ্মিনেল ষ্টেচন হয়।
কুৰি শতিকাৰ শেহৰ দশকত লামডিং-ডিব্ৰুগড় ৰেলপথ ব্ৰডগেজলৈ ৰূপান্তৰ কৰাৰ কাম চলে আৰু এই কাম ১৯৯৭ত সমাপ্ত হয়। ইতিমধ্যে ডিব্ৰুগড়ক বগীবিল দলঙেৰে ৰঙাপাৰা-মুৰ্ককচেলেং ৰেলপথ আৰু শিমলুগুৰি-মৰাণহাট ৰেলপথৰ সৈতে সংযোগ কৰা প্ৰকল্প চলিবলৈ লোৱাত ডিব্ৰুগড়ৰ বাণীপুৰ অঞ্চলত এটা নতুন ষ্টেচন নিৰ্মাণ কৰা হ’ল আৰু ২০০৯ৰ ১৩ ডিচেম্বৰত এই ষ্টেচনটো মুকলি কৰা হ’ল।
ৰেলসেৱা
ডিব্ৰুগড়ৰ নতুন ষ্টেচনটো মুকলি নকৰালৈকে তিনিচুকীয়া, গুৱাহাটীগামী সকলো ৰেল ডিব্ৰুগড় টাউন ষ্টেচনৰ পৰা যাত্ৰাৰম্ভ কৰিছিল। ২০০৯ চনৰ পিছত ক্ৰমশঃ প্ৰায় সকলো ৰেল নতুন ষ্টেচনটোৰ পৰা চলাবলৈ ল'লে। বৰ্তমান (২০২০) এই ষ্টেচনৰ পৰা ১২৪২৩ নং ৰাজধানী এক্সপ্ৰেছ, লিডুগামী দুখন ডি.এম.ইউ়়. আৰু ডাঙৰীগামী এখন ডি.এম.ইউ়়. চলোৱা হয়।
বাহ্যিক সংযোগ
১৯৪২ চনৰ ৰেলমেপত ডিব্ৰুগড় টাউন আৰু ডিব্ৰুমুখ ষ্টেচনৰ অৱস্থান
শ্ৰেণী:ভাৰতৰ ৰেল ষ্টেচন শ্ৰেণী:ডিব্ৰুগড় জিলা
দেহ বিচাৰ গীত
দেহ বিচাৰ গীত বা দেহবিচাৰৰ গীত অসমীয়া সমাজত প্ৰচলিত আধ্যাত্মিক ভাবযুক্ত এক শ্ৰেণীৰ তত্ত্বগধুৰ লোকগীত। সাধাৰণতে বৃদ্ধ, ভকত, বৈৰাগী, সন্ন্যাসী, মগনীয়া আদিয়ে দেহ বিচাৰ গীত গায়। সংসাৰৰ মায়া-মোহ, জ্বালা-যন্ত্ৰণা, বেদনা আদিৰ পৰা হাত সাৰিবলৈ অথবা মুক্তি পাবলৈ সাধকসকলে মনৰ বৈৰাগ্য ভাব শ্ৰেণী গীতত প্ৰকাশ পায়।
বৰ্ণনা
ভাৰতীয় ধৰ্ম দৰ্শনৰ মূল তত্ত্ব দেহবিচাৰৰ গীতসমূহত পৰিলক্ষিত হয়। ক্ৰমান্বয়ে নৱ-বৈষ্ণৱ ধৰ্মৰ প্ৰভাৱো ইয়াত পৰা দেখা যায়। দেহবিচাৰৰ গীতবোৰে কোনো এক নিৰ্দিষ্ট ধৰ্মৰ মত বহন নকৰে যদিও গীতবোৰ তত্ত্বমূলক। গীতবোৰ শৰীৰ, সংসাৰ, জীৱাত্মা, পৰমাত্মা, গুৰু, ভকত সম্পৰ্কীয় দাৰ্শনিক তত্ত্বৰ কথাৰে পৰিপুষ্ট। দেহ ব্ৰহ্মাণ্ডৰ ক্ষুদ্ৰ ৰূপ সেয়া দেহবিচাৰৰ গীতৰ মূল বিষয়বস্তু। দেহবিচাৰৰ গীতত মনকে সাধনাৰ মূল আধাৰ হিচাপে বিশ্লেষণ কৰা হয়। দেহবিচাৰৰ সাধকসকলে যোগী তান্ত্ৰিক সাধক সিদ্ধপুৰুষ আছিল।
দেহবিচাৰৰ গীতবোৰ সাধাৰণতে সাংকেতিক বা প্ৰতীকধৰ্মী। গীতিকাৰসকলে গীতৰ তত্ত্ব প্ৰকাশৰ কাৰণে বিবিধ উপমা, ৰূপক, চিত্ৰৰ সহায় লয়। এই গীত সমূহৰ ৰাগ-সুৰো সুকীয়া ধৰণৰ। ইয়াৰ বেছিভাগ গীতৰ সুৰত বৈৰাগ্য ভাব প্ৰকাশ পায়। গীতৰ প্ৰতীক, উপমা, ৰূপক আদিৰ সহায়েৰে সংসাৰৰ সংযমৰ অনিত্যতা, মায়া-মোহ, আত্মা-পৰমাত্মা, ইইকাল-পৰকাল আদিৰ জটিল তত্ত্বসমূহ সহজ-সৰলভাৱে ব্যাখ্যা কৰা হৈছে।
দেহ বিচাৰৰ গীতবোৰ সহজ-সৰল ভাৱ, ভাষা আৰু জতুৱা ঠাঁচযুক্ত, সুৰবিশিষ্ট।
দেহবিচাৰ গীতৰ উদাহৰণ
ভৱনদী পাৰ কৰি দিয়া হে নাৰায়ণ ভৱনদী পাৰ কৰি দিয়া এই মানবী দেহা কত যে কৰিলা বেহা কচু পাতত ৰৈ যায় জীৱ হে নাৰায়ণ ভৱ নদী পাৰ কৰি দিয়া।
তথ্য উৎস
শ্ৰেণী:অসমৰ সংগীত
কাশ্মীৰি শইকীয়া বৰুৱা
কাশ্মীৰি শইকীয়া বৰুৱা (Kashmiri Saikia Baruah) এগৰাকী অসমীয়া চলচ্চিত্ৰৰ অভিনেত্ৰী আৰু কণ্ঠশিল্পী। অসমৰ মঙলদৈত ৩০ নৱেম্বৰ তাৰিখে তেওঁৰ জন্ম হৈছিল। মংলদৈত প্ৰাথমিক শিক্ষা গ্ৰহণ কৰাৰ পাছত ১৯৮১ চনত কটন কলেজৰ পৰা স্নাতক উপাধি লাভ কৰে। চলচ্চিত্ৰৰ উপৰিও তেখেতে ভালেমান দিন গুৱাহাটী দূৰদৰ্শন কেন্দ্ৰত বাতৰি পৰিবেশক হিচাপে কাম কৰিছিল। তেওঁ দূৰদৰ্শনৰ বিভিন্ন অনুষ্ঠানত আঁতধৰোঁতাৰ (anchor) কামো কৰিছে।
শিক্ষা আৰু কৰ্মজীৱন
গৃহনগৰ মঙ্গলদৈতে তেওঁৰ স্কুলীয়া জীৱন আৰম্ভ হৈছিল। ১৯৮১ চনত তেওঁ গুৱাহাটীৰ কটন কলেজৰ স্নাতক ডিগ্ৰী লয়। তেওঁ অৰণ্য (১৯৭১) ছবিৰ এই পূৰ্ণিমা ৰাতি শীৰ্ষক এটা বিখ্যাত গীতৰ দৃশ্যত এজনী নৃত্যশিল্পী হিচাপে প্ৰথম ভুমুকি মাৰে। মূল নাৰী চৰিত্ৰত অভিনয় কৰা তেওঁৰ প্ৰথম চিনেমা সমৰেন্দ্ৰ নাৰায়ণ দেৱ পৰিচালিত পুতলা ঘৰ (১৯৭৬) মুক্তি পাওঁতে তেওঁ এজনী স্কুলীয়া ছাত্ৰী। এবছৰ পিছত ভাৰতীয়া পেনোৰামত প্ৰদৰ্শিত প্ৰথম অসমীয়া ছবি ভবেন্দ্ৰ নাথ শইকীয়া পৰিচালিত সন্ধ্যাৰাগত এটা গুৰুত্বপূৰ্ণ চৰিত্ৰত অভিনয় কৰে। '৮০ৰ দশকটো তেওঁৰ অভিনয় জীৱনৰ বাবে এক গুৰুত্বপূৰ্ণ সময়। এই সময়চোৱাতে তেওঁ 'অগ্নিস্নান' (১৯৮৫), 'ময়ুৰী' (১৯৮৬), 'এণ্টনী মোৰ নাম' (১৯৮৬), 'এই দেশ মোৰ দেশ' (১৯৮৬) আৰু পিছলৈ 'সাগৰলৈ বহুদূৰ'ত (১৯৯৫) অভিনয় কৰে।
'৯০ৰ দশকত তেওঁ গুৱাহাটী দূৰদৰ্শনৰ বাতৰি পঢ়ুৱৈ হিচাপে জড়িত হৈ পৰিছিল। তেওঁক দূৰদৰ্শনৰ বহুতো কাৰ্যসূচী বা টকশ্ব'তো আঁতধৰোঁতা বা অংশগ্ৰহণকাৰী হিচাপে দেখা গৈছে।
তথ্য সংগ্ৰহ
শ্ৰেণী:অসমীয়া চলচ্চিত্ৰৰ অভিনেত্ৰী
অটোমান সাম্ৰাজ্য
অটোমান সাম্ৰাজ্য (Ottoman Empire) এখন শক্তিশালী ইউৰোপীয় সাম্ৰাজ্য আছিল। ওছমান গাজীয়ে ইয়াক প্ৰতিষ্ঠা কৰিছিল। 'অটোমান সাম্ৰাজ্য'; আছিল এক সাম্ৰাজ্য যি ১৪শ আৰু ২০শ শতিকাৰ আৰম্ভণিতে দক্ষিণ-পূব ইউৰোপ, পশ্চিম এছিয়া আৰু উত্তৰ আফ্ৰিকাৰ বহু অংশ নিয়ন্ত্ৰণ কৰিছিল। ১৩শ শতিকাৰ শেষৰ ফালে উত্তৰ-পশ্চিম এনাট'লিয়াৰ চহৰ চগুটত (বৰ্তমানৰ বিলিক প্ৰদেশ) তুৰ্কী জনজাতিৰ নেতা ওছমান প্ৰথমৰ দ্বাৰা ইয়াক প্ৰতিষ্ঠা কৰা হৈছিল। ১৩৫৪ চনৰ পিছত, অটোমানসকলে ইউৰোপলৈ প্ৰৱেশ কৰে আৰু, বেলকান জয় কৰাৰ লগে লগে, অটোমেন বেইলিক এক আন্তঃমহাদেশীয় সাম্ৰাজ্যলৈ ৰূপান্তৰিত হয়। ১৪৫৩ চনত মহম্মদ ফাতিহে কনষ্টান্তিনোপল দখল কৰাৰ লগে লগে অটোমানসকলে বাইজেণ্টিন সাম্ৰাজ্য সমাপ্ত কৰে।
মহৎ চুলেইমানৰ শাসনকালত, অটোমান সাম্ৰাজ্যই নিজৰ শক্তি আৰু সমৃদ্ধিৰ শীৰ্ষস্থান দখল কৰে, লগতে ইয়াৰ চৰকাৰী, সামাজিক আৰু অৰ্থনৈতিক প্ৰণালীৰ সৰ্বোচ্চ বিকাশ। ১৭শ শতিকাৰ আৰম্ভণিতে, সাম্ৰাজ্যখনত ৩২খন প্ৰদেশ আৰু বহুতো ভাসালিক ৰাজ্য আছিল। ইয়াৰে কিছুমান পৰৱৰ্তী সময়ত অটোমান সাম্ৰাজ্যৰ অন্তৰ্গত হৈছিল, আনহাতে আন কিছুমানক শতাব্দীৰ পিছত বিভিন্ন ধৰণৰ স্বায়ত্তশাসন প্ৰদান কৰা হৈছিল। কনষ্টেণ্টিন'পল (বৰ্তমান ইস্তানবুল) আৰু মধ্য প্ৰান্তৰ উপত্যকা অঞ্চলৰ নিয়ন্ত্ৰণৰ বাবেই অটোমান সাম্ৰাজ্য ছয় শতিকাৰ বাবে মধ্য প্ৰাচ্য আৰু ইউৰোপৰ মাজত বাৰ্তালাপৰ কেন্দ্ৰ আছিল। thumb|Ottoman Empire and it's Vassal States in 1860 (Red area : Ottoman Empire ; light red area : Vassals of Ottoman Empire) thumb|অটোমান সাম্ৰাজ্যৰ পতাকা
নতুন শৈক্ষিক সন্মতিত কোৱা হৈছে যে সাম্ৰাজ্যখনে ১৭শ শতিকাত আৰু ১৮শ শতিকাৰ বেছিভাগ সময় এক নমনীয় আৰু শক্তিশালী অৰ্থনীতি, সমাজ আৰু সামৰিক শক্তি ধৰি ৰাখিছিল। অৱশ্যে, ১৭৪০ চনৰ পৰা ১৭৬৮ চনলৈ দীৰ্ঘদিনীয়া শান্তিৰ সময়ছোৱাত, অটোমান সামৰিক ব্যৱস্থা ইউৰোপীয় প্ৰতিদ্বন্দ্বী হাবছবাৰ্গ আৰু ৰাছিয়ান সাম্ৰাজ্যৰ তুলনাত পিছ পৰিছিল। ঊনবিংশ শতিকাত, অটোমান সাম্ৰাজ্য অধিক শক্তিশালী আৰু অভ্যন্তৰীণভাৱে সংগঠিত হৈ পৰে, যদিও অধিক ভূমি ক্ষতিগ্ৰস্ত হয়, বিশেষকৈ বেলকানত, য'ত বহুতো নতুন ৰাজ্য উদ্ভৱ হয়। এই সময়ছোৱাতে ইজিপ্তৰ খাদিৱাত ( Khedivate of Egypt)ৰ গঠন হৈছিল যি অটোমান সাম্ৰাজ্যৰ কৰতলীয়া ৰাজ্য আছিল । ইন্দোনেছিয়াৰ ৰাজ্য (Aceh Sultanate) আৰু উইগুৰ তুৰ্কী "কাছগড়"ৰ ৰাজ্যই নিজকে অটোমানসকলৰ তলতীয়া বুলি ঘোষণা কৰিছিল।
১৯০৮ চনত যুৱ তুৰ্কী বিপ্লৱত ইউনিয়ন আৰু প্ৰগতিৰ সমিতিয়ে দ্বিতীয় সাংবিধানিক যুগৰ সূচনা কৰে, যাৰ ফলত সাম্ৰাজ্যখন এক সাংবিধানিক ৰাজতন্ত্ৰলৈ ৰূপান্তৰিত হয়, যিয়ে প্ৰতিযোগিতামূলক বহুদলীয় নিৰ্বাচন অনুষ্ঠিত কৰে। অৱশ্যে, বিপৰ্যয়জনক বেলকান যুদ্ধৰ পিছত, জাতীয়তাবাদী ইউপিএ ১৯১৩ চনত চৰকাৰখন দখল কৰে আৰু একদলীয় শাসন সৃষ্টি কৰে। ইউপি জাৰ্মানীৰ সৈতে সাম্ৰাজ্যক মিত্ৰতা কৰিছিল, যিয়ে শেহতীয়াকৈ ভূমি ক্ষতিৰ বাবে অৱদান আগবঢ়াইছিল কূটনৈতিক পৃথকতাৰ পৰা পলায়ন কৰাৰ আশা কৰিছিল, আৰু সেয়েহে প্ৰথম বিশ্বযুদ্ধত কেন্দ্ৰীয় শক্তিৰ পক্ষত যোগদান কৰিছিল।
thumb|প্ৰথম বিশ্বযুদ্ধৰসময়ত অটোমান সাম্ৰাজ্যৰ মুৰব্বী তথা যুদ্ধমন্ত্ৰী ; এনৱেৰ পাছা
thumb|Ottoman Sultan Mehmed V in the Central powers in WW1
যদিও এই সাম্ৰাজ্যই এই সংঘৰ্ষৰ সময়ত নিজৰ স্থিতি ধৰি ৰাখিব পাৰিছিল, কিন্তু ই অভ্যন্তৰীণ বিৰোধিতাৰ সৈতে যুঁজিছিল, বিশেষকৈ আৰবীয় শাসনৰ সৈতে। এই সময়ছোৱাত অটোমান চৰকাৰে আৰ্মেনিয়ান, এছিৰিয়ান আৰু গ্ৰীকসকলৰ বিৰুদ্ধে গণহত্যা চলাইছিল। প্ৰথম বিশ্বযুদ্ধৰ পিছত সাম্ৰাজ্যৰ পৰাজয় আৰু মিত্ৰশক্তিৰ দ্বাৰা ইয়াৰ কিছু অংশ দখল কৰাৰ ফলত ইয়াৰ বিভাজন আৰু মধ্য প্ৰাচ্য অঞ্চলসমূহ হেৰুৱাইছিল, যিবোৰ যুক্তৰাজ্য আৰু ফ্ৰান্সৰ মাজত বিভক্ত হৈছিল। মুষ্টফা কেমাল আটাটুৰকৰ নেতৃত্বত আধিপত্যীয় সহযোগীসকলৰ বিৰুদ্ধে তুৰ্কী স্বাধীনতা যুদ্ধৰ সফলতাৰে তুৰস্ক গণৰাজ্যৰ সূচনা হয় আৰু অটোমান সাম্ৰাজ্যৰ পতন হয়। thumb|মুস্তফা কেমাল thumb|Turkish revolutionaries
দোতাৰা
দোতাৰা বা দোতোৰা আঙুলিৰ মূৰেৰে আঘাত কৰি বজোৱা এবিধ গুণা লগোৱা অসমৰ থলুৱা বাদ্যযন্ত্ৰ। সাধাৰণতে ইয়াত দুডাল গুণা লগোৱা থাকে বাবে ইয়াক দোতাৰা বোলে যদিও ইয়াৰ চাৰিডাল বা পাঁচডাল গুণা থকাও দেখা যায়। দক্ষিণ এছিয়া দোতাৰাৰ উৎপত্তিস্থল। পূব ভাৰতৰ অসম, বিহাৰ, পশ্চিম বংগ, ওড়িশা আৰু বাংলাদেশত বহুলভাৱে প্ৰচলিত। চতুৰ্দশ শতিকাৰ কবি মাধৱ কন্দলিৰ সপ্তকাণ্ড ৰামায়ণত দোতোৰাৰ বৰ্ণনা পোৱা গৈছে। অসমৰ কামৰূপী লোকগীত, গোৱালপৰীয়া লোকগীত, কুশান গান আদিৰ লগতে বংগত প্ৰচলিত ফকীৰ সকলে পৰিবেশন কৰা বাউল সংগীত মুখ্য বাদ্য হৈছে দোতোৰা।
নামৰ উৎপত্তি
দোতাৰা বা দোতোৰা নাম ইয়াত ব্যৱহৃত দুডাল গুণাৰ পৰা আহিছে। ইয়াত ঘাইকৈ দুডাল গুণা থাকে যদিও চাৰিডাল বা পাঁচডাল গুণাযুক্ত দোতোৰাও দেখা যায়। ইয়াৰ মাজৰ দুডাল গুণা একে সাংগীতিক স্বৰত বন্ধা হয় সেয়ে ইয়াক দোতোৰা বোলা হয়।
ইতিহাস
চতুৰ্দশ শতিকাৰ কবি মাধৱ কন্দলিৰ সপ্তকাণ্ড ৰামায়ণত দোতোৰাৰ বৰ্ণনা পোৱা গৈছে। তেওঁৰ ৰামায়ণত দোতোৰাৰ লগতে মাদল, তবলা আদিৰো বৰ্ণনা পোৱা গৈছে।
তথ্য উৎস
শ্ৰেণী:অসমৰ বাদ্যযন্ত্ৰ
ন'বেল বঁটা (১৯৯৩)
১৯৯৩ বৰ্ষৰ ন'বেল বঁটা বিজয়ীৰ তালিকা:
৭ মে'
দিৱস
শ্ৰেণী:মে' শ্ৰেণী:ইংৰাজী বৰ্ষপঞ্জীৰ দিন
ন'বেল বঁটা (১৯৯৩)
বাহ্যিক সংযোগ
শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
বেংকক
বেংকক (Bangkok) হৈছে থাইলেণ্ডৰ ৰাজধানী তথা আটাইতকৈ জনবহুল চহৰ। থাই ভাষাত ইয়াক খ্ৰুং থেপ মহা নাশন (กรุงเทพมหานคร বা চমুকৈ বুলি কোৱা হয়। এই চহৰখনে মধ্য থাইলেণ্ডৰ চাও ফ্ৰায়া নদীৰ ব-দ্বীপৰ প্ৰায় 1568.7 km2 অঞ্চল অধিকাৰ কৰি আছে, আৰু ইয়াৰ জনসংখ্যা প্ৰায় ৮০ লাখতকৈও অধিক, ই থাইলেণ্ডৰ মুঠ জনসংখ্যাৰ প্ৰায় ১২.৬ শতাংশ। প্ৰায় ১.৪০ কোটিতকৈও অধিক লোক (২২.২ শতাংশ) বেংকক মহানগৰীয় অঞ্চলৰ আশেপাশে বসবাস কৰে, এইবাবে অন্য নগৰীয় অঞ্চলতকৈ ইয়াৰ অধিক গুৰুত্ব পৰিলক্ষিত হয়।
বেংকক ১৫শ শতিকাৰ আয়ুত্থা ৰাজ্যৰ এটা সৰু ব্যৱসায় ঘাটী আছিল, ঘটনাক্ৰমে ইয়াৰ আকাৰ বৃদ্ধি হয় আৰু ইয়াতেই দুখনকৈ ৰাজধানী চহৰ: ১৭৬৮ চনত থনবুৰি আৰু ১৭৮২ চনত ৰট্টানাকছিনৰ স্থাপিত হয়। ১৯শ শতিকাত দেশে পশ্চিমীয়া হেঁচাৰ সন্মূখীন হোৱাৰ সময়ত, বেংকক আছিল ছিয়ামৰ আধুনিকীকৰণৰ প্ৰাণকেন্দ্ৰ স্বৰূপ। ই বিংশ শতিকাৰ একনায়কত্ববাদৰ অৱসান ঘটাই সংবিধানিক শাসন প্ৰতিস্থাৰ ৰাজনৈতিক সংঘাতৰো প্ৰধান কেন্দ্ৰ আছিল। ১৯৬০ৰ পৰা ১৯৮০ দশকৰ ভিতৰত নগৰখনৰ দ্ৰুত বিকাশ আৰম্ভ হয় আৰু আজি ই থাইলেণ্ডৰ ৰাজনীতি, অৰ্থনীতি, শিক্ষা, সংস্কৃতি তথা আধুনিক সমাজত গুৰুত্বপূৰ্ণ ভূমিকা পালন কৰে।
নাম
বেংকক (บางกอก) নামটোৰ উৎপত্তি স্পষ্ট নহয়। বেং এটা থাই শব্দ আৰু ইয়াৰ অৰ্থ হৈছে "জুৰিত অৱস্থিত এখন গাঁও", আৰু সম্ভবতঃ নামটো বেং ক’ (บางเกาะ), ক’ মানে "দ্বীপ", শ্দৰ পৰা উৎপত্তি হৈছে। অন্য এক সুত্ৰমতে নামটো বেং মেকক (บางมะกอก) শব্দৰ চমু ৰূপ, ইয়াত মেকক শব্দই Elaeocarpus hygrophilus নামৰ আমলখিৰ দৰে ফলযুক্ত এজোপা গছক বুজাইছে। ইয়াত অৱস্থিত ৱাৎ অৰুণ নামৰ এটা পৌৰাণিক মন্দিৰক ৱাৎ মেকক বুলি কোৱা হয় বাবে এই সুত্ৰটোৰো বিশ্বাসযোগ্যতা নথকা নহয়। যিকি নহওক, নগৰখনক চৰকাৰীভাৱে পালি আৰু সংস্কৃত ভাষাৰ পৰা সৃষ্ট থনবুৰি ছি মহাসমুৎ (ธนบุรีศรีมหาสมุทร, আক্ষৰিক অৰ্থ "সাগৰে দিয়া সম্পদৰ নগৰ") বা অয়ুৎথ্যা ইতিহাস অনুসৰি থনবুৰি, বুলি কোৱা হয়। বেংকক, বিদেশী পৰিভ্ৰমীসকলে বহুলভাৱে ব্যৱহাৰ কৰা এটা কথিত নামহে আছিল, অৱধাৰিতভাৱে ইয়াক ব্যৱহাৰ কৰাৰ ফলস্বৰূপে পিছত বেংকক মহানগৰ প্ৰশাসনৰ সৃষ্টিৰে এই নামটো চৰকাৰীকৰণ কৰা হয়।
"খ্ৰুংথেপমহানাশন অমনৰট্টনাকচিন মাহিনথাৰায়ুট্ঠায়া মহাদিলক্ষপ নপ্ফাৰাত্ৰৎসৎহানিবুৰিৰম ওদম্ৰৎসানিৱাত্মাঃসাথন অমনপ্হিমানাৱতন্সাহিৎ সকথাত্যিসানুকামপ্ৰাসিৎ กรุงเทพมหานคร อมรรัตนโกสินทร์ มหินทรายุธยา มหาดิลกภพ นพรัตนราชธานีบูรีรมย์ อุดมราชนิเวศน์มหาสถาน อมรพิมานอวตารสถิต สักกะทัตติยวิษณุกรรมประสิทธิ์"
মূল পালি আৰু সংস্কৃত শব্দেৰে গঠিত নামটোৰ অনুবাদ হৈছে: "পৰীৰ নগৰ, অমৰত্বৰ মহান নগৰ, নৱৰত্নৰ নগৰ, ৰজাৰ আসন, ৰাজমহলৰ নগৰ, ভগবানৰ অৱতাৰৰ স্থান, ইন্দ্ৰৰ আজ্ঞাত বিশ্বকৰ্মণৰ দ্বাৰা নিৰ্মিত।"
নগৰখনৰ নামটোৱে গীনীছ বিশ্ব অভিলেখত পৃথিৱীৰ আটাইতকৈ দীঘল ঠাইৰ নামৰ তালিকাত স্থান লাভ কৰিছে। নামটোৰ শব্দবোৰ পৌৰাণিক তথা সকলোৱে নেজানে যদিও, থাই বিদ্যালয়ৰ শিশু সকলক সম্পূৰ্ণ নামটোৱেই শিকোৱা হয়। এই নামটো আছানী–ৱাছানৰ দ্বাৰা ৰচিত জনপ্ৰিয় “খ্ৰুং থেপ মহা নাশন” (১৯৮৯) নামৰ গীতটোত ব্যৱহাৰ কৰা হৈছে বাবে ইয়াক মনত ৰাখিবলৈ সহজ হৈ পৰে।
পৰ্যটন
বেংকক হৈছে পৰ্যটকৰ বাবে এখন অতি আকৰ্ষণিয় ঠাই। এটা জৰীপ মতে ২০১৩ চনত চহৰখন পৰিভ্ৰমণ কৰা পৰ্যটকৰ সংখ্যা আছিল প্ৰায় ১৫.৯৮ নিযুত। নিউ য়ৰ্ক, লণ্ডন আৰু পেৰিছৰ পিছতেই বেংকক হৈছে বৈদেশিক মুদ্ৰা খৰছ কৰা চতুৰ্থখন চহৰ, ২০১৩ চনত আনুমানিক ১৪৩ কোটি ডলাৰ। Euromonitor International নামৰ এক অনুষ্ঠানে ২০১১ চনৰ শীৰ্ষ আকৰ্ষণীয় নগৰৰ তালিকাত বেংককক ষষ্ঠ স্থান প্ৰদান কৰিছে। Travel + Leisure নামৰ আলোচনীয়ে তেঁওলোকৰ পাঠকৰ মাজত চলোবা এক সমীক্ষাত বেংককে ২০১০ৰ পৰা ২০১৩ চনলৈ একেৰাহে চাৰিবাৰ “পৃথিৱীৰ শ্ৰেষ্ট নগৰ”ৰ খিতাপ লাভ কৰিছিল।
তথ্য সংগ্ৰহ
শ্ৰেণী:নগৰ-মহানগৰ শ্ৰেণী:ৰাজধানী
৬ মে'
বাহ্যিক সংযোগ
শ্ৰেণী:মে' শ্ৰেণী:ইংৰাজী বৰ্ষপঞ্জীৰ দিন
অসমীয়া ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা
অসমীয়া ভাষাৰ শ্ৰেষ্ঠ ছবিৰ ৰাষ্ট্ৰীয় বঁটা (ৰজত কমল) প্ৰাপ্ত ছবি সমূহৰ তালিকা:
বাহ্যিক সংযোগ
শ্ৰেণী:অসমৰ চলচ্চিত্ৰ সম্পৰ্কীয় বঁটাসমূহ শ্ৰেণী:অসম সম্পৰ্কীয় তালিকা
ভাৰতৰ ৰাজ্যিক পক্ষীসমূহৰ তালিকা
এই তালিকাখন ভাৰতৰ ৰাজ্য আৰু কেন্দ্ৰীয়শাসিত অঞ্চলসমূহৰ ৰাজ্যিক পক্ষীসমূহৰ বিষয়ে:
বাহ্যিক সংযোগ
শ্ৰেণী:ভাৰত সম্পৰ্কীয় তালিকা
৫ মে'
বাহ্যিক সংযোগ
শ্ৰেণী:মে' শ্ৰেণী:ইংৰাজী বৰ্ষপঞ্জীৰ দিন
নাটো
নাটো (North Atlantic Treaty Organisation, সংক্ষেপে NATO) হৈছে উত্তৰ আমেৰিকা আৰু ইউৰোপৰ মুঠ ২৬খন দেশৰ এক সন্ধি। ১৯৪৯ চনৰ ৪ এপ্ৰিলত আমেৰিকা যুক্তৰাষ্ট্ৰৰ ৱাশ্বিংটনত বেলজিয়াম, কানাডা, পৰ্টুগাল, ডেনমাৰ্ক, ফ্ৰান্স, আইচলেণ্ড, ইটালী, লাক্সেমবাৰ্গ, নৰৱে, নেদাৰলেণ্ডছ, গ্ৰেট ব্ৰিটেইন, আমেৰিকা যুক্তৰাষ্ট্ৰৰ মাজত এখন চুক্তি স্বাক্ষৰিত হয়। এই চুক্তি অনুসৰিয়েই নৰ্থ আটলাণ্টিক ট্ৰিয়েটি অৰ্গেনাইজেছন, সংক্ষেপে নাটো গঠন কৰা হয়। ১৯৯৯ চনত পোলেণ্ড, হাংগেৰী আৰু চেক গণৰাজ্যই নটোত যোগদান দিয়াত ইয়াৰ সদস্যৰ সংখ্যা ১৯-লৈ বৃদ্ধি পায়। ২০০৪ চনত আৰু কেইখনমান ৰাষ্ট্ৰই নাটোত যোগদান দিয়ে।
নাটোৰ সদস্য দেশসমূহ
এই দেশসমূহৰ মাজত সন্ধি চুক্তি অনুযায়ী ৰাজনৈতিক আৰু সামৰিক সহযোগিতাৰে নাটো চুক্তিৰ অন্তৰ্ভুক্ত দেশসমূহৰ স্বাধীনতা আৰু নিৰাপত্তা সুনিশ্চিত কৰাই হৈছে নাটোৰ মূল উদ্দেশ্য। সকলো সদস্যই সেনা আৰু অস্ত্ৰৰ যোগান ধৰাত বৰঙণি যোগাই আহিছে যিয়ে একেলগে নাটোৰ সামৰিক গঠন সুদৃঢ় কৰি তুলিছে। এই সেনাবাহিনী আৰু সম্পদ জাতীয় আদেশ আৰু নিয়ন্ত্ৰণৰ অধীনত থাকে আৰু প্ৰয়োজন অনুযায়ী (ৰাজনৈতিক জটিলতা বা বিবাদ, শান্তিৰক্ষা)নাটোক এই সেনাবাহিনীৰ আৱশ্যক হয়। নাটোৰ কাৰ্য্যালয়ৰ ভাষা দুটা হৈছে ইংৰাজী আৰু ফৰাচী। ইয়াৰ মুখ্য কাৰ্য্যালয় বেলজিয়ামৰ ব্ৰুছেলছত।
বাহ্যিক সংযোগ
শ্ৰেণী:আন্তঃৰাষ্ট্ৰীয় সংস্থা
৪ মে'
বাহ্যিক সংযোগ
শ্ৰেণী:মে' শ্ৰেণী:ইংৰাজী বৰ্ষপঞ্জীৰ দিন
ৰবীন বৰুৱা
ৰবীন বৰুৱা (Rabin Baruah, ১৫ জুন ১৯৫০ – ২১ জুন ২০২২) অসমৰ এগৰাকী কাৰ্টুনিষ্ট আৰু চিত্ৰশিল্পী। তেওঁ প্ৰায় ৩৩ বছৰ জুৰি মৌচাক আৰু প্ৰান্তিক আলোচনীৰ পাতত ব্যাখ্যা চিত্ৰ অংকন কৰিছিল।
সংক্ষিপ্ত জীৱনী
যোৰহাট জিলাৰ চাৰিগাঁৱত ১৯৫৭ চনত ৰবীন বৰুৱাৰ জন্ম হৈছিল। যোৰহাট বাহনা বালক বিদ্যালয়ৰ পৰা হাইস্কুল শিক্ষান্ত পৰীক্ষাত উৰ্ত্তীণ হৈ তেওঁ চিত্ৰকলাৰ প্ৰতি থকা অসীম আগ্ৰহৰ বাবে অসম চাৰুকলা মহাবিদ্যালয়ত ছবিৰ প্ৰশিক্ষণ লয়। পৰৱৰ্তী সময়ত তেওঁ শিশু সাহিত্যিক শান্তনু তামূলী সম্পাদিত শিশু আলোচনী মৌচাক আৰু ড° ভবেন্দ্ৰ নাথ শইকীয়া সম্পাদিত সঁফুৰাত চিত্ৰশিল্পী ৰূপে যোগদান কৰে। এইখিনি সময়তে ড° ভবেন্দ্ৰ নাথ শইকীয়াৰ সান্নিধ্যলৈ আহে আৰু প্ৰান্তিক আলোচনীত তেত্ৰিছ বছৰ কাম কৰে। বৰুৱা যোৰহাট ফাইন আৰ্ট চ'ছাইটিৰ প্ৰতিষ্ঠাপক সদস্য আছিল। নেচনেল বুক ট্ৰাষ্ট অৱ ইণ্ডিয়াই, দিল্লী আৰু গুৱাহাটীত আয়োজন কৰা কেইবাখনো কৰ্মশালাত অংশগ্ৰহণ কৰি তেওঁ বহুকেইখন শিশু গ্ৰন্থৰ ব্যাখ্যাচিত্ৰ আৰু বেটুপাত অংকন কৰিছিল। তেওঁ অসম চৰকাৰৰ শিল্পী পেঞ্চন লাভ কৰিছিল। ২০২২ চনৰ ২১ জুন তাৰিখে, গুৱাহাটীৰ ডাউন টাউন চিকিৎসালয়ত বৰুৱাই মৃত্যুবৰণ কৰে।
তথ্যসূত্ৰ
শ্ৰেণী:অসমৰ ব্যক্তি শ্ৰেণী:মৃত ব্যক্তি শ্ৰেণী:কাৰ্টুনিষ্ট শ্ৰেণী:অসমৰ চিত্ৰশিল্পী
বৰ বগ
বৰ বগ (Great Egret, বৈজ্ঞানিক নাম-Ardea alba)  এটা ডাঙৰ আকাৰৰ আৰু বহুলভাৱে বিস্তৃত  বগলীৰ প্ৰজাতি৷
বিৱৰণ
বৰ বগ এটা ডাঙৰ আকাৰৰ বগলীৰ প্ৰজাতি৷ ইয়াৰ সমগ্ৰ দেহটো ধকধকীয়া বগা৷ ইয়াৰ উচ্চতা প্ৰায় এক মিটাৰ আৰু দৈৰ্ঘ্য প্ৰায় ৮০-১০৪ ছেণ্টিমিটাৰ৷ ইয়াৰ দেহৰ ওজন ৭০০-১৫০০ গ্ৰাম পৰ্যন্ত হ'ব পাৰে৷ দেখাত একেধৰণৰ বগলীৰ আনবোৰ প্ৰজতিৰ পৰা ইয়াক ইয়াৰ হালধীয়া ঠৌঁট, ক'লা ঠেং আদিৰ দ্বাৰা পৃথক কৰিব পৰা যায়৷ মতা-মাইকী উভয়ৰে বাহ্যিক গঠন প্ৰায় একে হয়৷
উৰন্ত অৱস্থাত ইয়াৰ দীঘল ডিঙিটো কোঁচ খুৱাই থয়৷ ই সাধাৰণতে নিমাতে থাকে৷ কেতিয়াবাহেকুক কুক কুক বুলি মতা শুনা যায়৷
টেক্স'নমি
বৰ বগৰ সাধাৰণতে চাৰিটা উপ-প্ৰজাতি দেখা পোৱা যায়৷ এইবোৰ হ'ল-
খাদ্য
বৰ বগে সাধাৰণতে অগভীৰ পানীত খাদ্যৰ সন্ধান কৰে৷ ই প্ৰধানকৈ মাছ, ভেকুলী, সৰু মেৰুদণ্ডী প্ৰাণী, সৰীসৃপ, পোক-পতংগ আদি খাই জীয়াই থাকে৷ ই চিকাৰৰ সময়ত বহু সময় লৰচৰ নকৰাকৈ চোপ লৈ থাকি অৱশেষত চিকাৰক ইয়াৰ দীঘল ঠোঁটেৰে টান মাৰি উঠাই আনে৷
প্ৰজনন
বৰ বগ আংশিক ভাৱে পৰিভ্ৰমণকাৰী চৰাই৷ ই শীতকালত উত্তৰ গোলাৰ্ধৰ পৰা দক্ষিণলৈ প্ৰব্ৰজন কৰে বুলি জনা যায়৷ ই সাধাৰণতে বৃহৎ গোটত বাস কৰে৷ জলাশয়ৰ পাৰৰ গছত ই গছৰ ডালিৰে বাহ সাজে৷
ফুলটোকা চৰাই
ফুলটোকা চৰাই (Scarlet-backed Flowerpecker, বৈজ্ঞানিক নাম-Dicaeum cruentatum) পেচ্চেৰিফৰমিছ বৰ্গৰ আৰু 'Dicaeidae' পৰিয়ালৰ অন্তৰ্ভুক্ত এবিধ চৰাইৰ প্ৰজাতি। এই চৰাইবিধৰ মতা আৰু মাইকী চৰাই দুটা দেখাত বেলেগ হয়। এই চৰাইবিধ দক্ষিণ আৰু পূব এছীয়াৰ বনাঞ্চল তথা উদ্যান সমূহত দেখিবলৈ পোৱা যায়।
বিতৰণ
এই চৰাইবিধ বংলাদেশ, ভূটান, ব্ৰণেই, কম্বোডিয়া, চীণ, ভাৰত, ইণ্ডোনেছিয়া, লাওছ, মালয়েছিয়া, ম্যানমাৰ, নেপাল, ছিংগাপুৰ, থাইলেণ্ড আৰু ভিয়েটনাম আদি দেশত বিস্তৃত হৈ আছে।
বাসস্থান
ফুলটোকা চৰাই সাগৰ পৃষ্ঠৰ পৰা ১০০০ মিটাৰ উচ্চতাত ক্ৰান্তীয় সেমেকা বনাঞ্চল (tropical moist lowland forests)আৰু উদ্যানসমূহত দেখা পোৱা যায়। I
খাদ্য
এই চৰাইবিধে প্ৰধানকৈ Ficus ﬁstulosa, F. grossularoides ,Syzygium jambos আদি গছৰ গুটি খোৱা দেখা যায়।
প্ৰজনন
ফুলটোকা চৰায়ে গছৰ ডালৰ পৰা ওলমি থকা মোনাৰ দৰে বাহ সাজে। বাহটোৰ একাষে সোমোৱা বাট থাকে।
তথ্যসূত্ৰ
শ্ৰেণী:শালিকা শ্ৰেণী:জীৱবিজ্ঞান
ন'বেল বঁটা (১৯৯৪)
১৯৯৪ বৰ্ষৰ ন'বেল বঁটা বিজয়ীৰ তালিকা:
মাঞ্জা (নগৰ)
মাঞ্জা অসমৰ কাৰ্বি আংলং জিলাত অৱস্থিত এখন সৰু নগৰ। মাঞ্জা নগৰখন চোমনা (যমুনা) নদী আৰু আৰু ডিফু নলাৰ পাৰত অৱস্থিত। নগৰখন চৌপাশে নীলা পাহাৰৰ আৱেষ্টনীৰ দ্বাৰা আবৃত হৈ আছে।
যাতায়ত
মাঞ্জা নগৰৰ পৰাই ভাৰতৰ ৩২৯A নম্বৰৰ ৰাষ্ট্ৰীয় ঘাইপথ আৰম্ভ হৈছে আৰু ই ডিমাপুৰৰ সৈতে সংযোজিত। ৩৬ নং ৰাষ্ট্ৰীয় ঘাইপথো মাঞ্জা নগৰৰ মাজেৰে পাৰ হৈ যায় আৰু ই নগৰখনক অসমৰ আৰু নাগালেণ্ডৰ আন গুৰুত্বপূৰ্ণ স্থানসমূহৰ সৈতে সংযোগ কৰে। মাঞ্জাৰ নিকটতম বিমানবন্দৰটো হৈছে ৪০ কিলোমিটাৰ দূৰত্বত অৱস্থিত ডিমাপুৰ বিমানবন্দৰ, আৰু নিকটতম ৰে'লষ্টেছনটো হৈছে ১৬ কিলোমিটাৰ দূৰত্বত অৱস্থিত ডিফু ৰে'লেৱে ষ্টেছন। মাঞ্জা নগৰ বাছসেৱাৰ জৰিয়তে কাৰ্বি আংলং জিলাৰ ডিফু, ডকমোকা, লংনিট ইত্যাদি চহৰৰ উপৰিও অসমৰ প্ৰধান চহৰসমূহ আৰু নাগালেণ্ডৰ ডিমাপুৰ চহৰলৈ সু-সংযোজিত।
আকৰ্ষণৰ স্থান
মাঞ্জা নগৰৰ পৰা প্ৰায় ৯ কিলোমিটাৰ দূৰত্বত পৰ্যটকৰ বাবে আকৰ্ষণীয় লাংকৱকু জলপ্ৰপাত অৱস্থিত।
তথ্যসূত্ৰ
শ্ৰেণী:অসমৰ নগৰ-মহানগৰ
দেওৰাজ হাঁহ
দেওৰাজ হাঁহ (Greylag Goose, বৈজ্ঞানিক নাম-Anser anser) এবিধ বহুলভাৱে বিস্তৃত হৈ থকা জলচৰ ৰাজহাঁহ(Goose)ৰ প্ৰজাতি৷ ই বিশ্ববিখ্যাত বিজ্ঞানী কনৰাড লৰেন্সৰ আচৰণ সম্পৰ্কীয় গৱেষণাৰ বাবে অধিক পৰিচিত৷